qundao/data-zh-poetry huggingface dataset:
送潘伯英
作者：郑真
朝代：明

将军幕下羽书稀，花柳轻风散马蹄。古篆多应题玉箸，梵书谩忆写金泥。天连河汉恩光近，云拥蓬莱步武跻。老我白头淮海上，烦君问讯故园栖。
送潘学正
作者：郑真
朝代：明

缑山讲道拥皋比，五夜星光耿璧奎。帝里恩承红日近，仙梯步逐彩云低。不惭徐乐登金马，有待王褒颂碧鸡。笑我同袍华发早，祇须归老故园栖。
送玉山汪生起复入国监端明学士状元拱辰公之后也生号冰玉堂就题
作者：郑真
朝代：明

溪山冰玉产魁儒，法从恩承秘殿除。云匣凝香犹有笏，牙签插架尚多书。照人清气寒仍冽，满眼晴峰画不如。文献百年论嗣续，从今鲁宝识璠玙。
送王以宁官神木
作者：郑真
朝代：明

同乡相遇说瀛洲，海阔天高白雁秋。老我不禁霜雪苦，俸余应为买貂裘。霜风吹晓过潼关，万迭青青塞上山。淮海有人西望远，故园时许附书还。
送王以宁官神木·其一
作者：郑真
朝代：明

同乡相遇说瀛洲，海阔天高白雁秋。老我不禁霜雪苦，俸余应为买貂裘。
送王以宁官神木·其二
作者：郑真
朝代：明

霜风吹晓过潼关，万迭青青塞上山。淮海有人西望远，故园时许附书还。
送王子章
作者：郑真
朝代：明

南风闽海早归来，青眼相逢一笑开。彩笔题春云满座，银灯照夜月当台。枢庭正用萧张杰，宾幕终归管乐才。况是故园生意好，桃花流水出天台。枢星光带赤城霞，山月寒随碧海槎。宥府早看宾入幕，故乡重喜客还家。晓营独跨青丝骑，夜屋重吟绛烛花。当世正须文与武，皇都不日听宣麻。
送王子章·其一
作者：郑真
朝代：明

南风闽海早归来，青眼相逢一笑开。彩笔题春云满座，银灯照夜月当台。枢庭正用萧张杰，宾幕终归管乐才。况是故园生意好，桃花流水出天台。
送王子章·其二
作者：郑真
朝代：明

枢星光带赤城霞，山月寒随碧海槎。宥府早看宾入幕，故乡重喜客还家。晓营独跨青丝骑，夜屋重吟绛烛花。当世正须文与武，皇都不日听宣麻。
送王敏文自宁夏还四明
作者：郑真
朝代：明

同乡久矣识多才，淮海相逢一笑开。世味真能甘淡汨，客情且复慰招徕。官槽正熟葡萄酿，塞曲新传鴳滥堆。千里烦将家信寄，山中松竹问谁栽。双亲两地思愔愔，万里难为一寸心。于越山川春树远，李王城郭暮云深。馔馐要待双鱼出，彩袖行随独鹤吟。至孝往来应不惮，为传作赋儗词林。
送王敏文自宁夏还四明·其一
作者：郑真
朝代：明

同乡久矣识多才，淮海相逢一笑开。世味真能甘淡汨，客情且复慰招徕。官槽正熟葡萄酿，塞曲新传鴳滥堆。千里烦将家信寄，山中松竹问谁栽。
送王敏文自宁夏还四明·其二
作者：郑真
朝代：明

双亲两地思愔愔，万里难为一寸心。于越山川春树远，李王城郭暮云深。馔馐要待双鱼出，彩袖行随独鹤吟。至孝往来应不惮，为传作赋儗词林。
送王绍泰计偕京师
作者：郑真
朝代：明

西江贡士上春闱，天上星光近璧奎。从此名题龙虎榜，殿头释褐赐金泥。盛时多士蔚招徕，银钥声寒棘屋开。丹杏琼林春宴早，红旗先报捷书来。碧溪冰解水融融，满眼晴山紫翠浓。客邸要聆新进士，鸿书好寄白云重。
送王绍泰计偕京师·其一
作者：郑真
朝代：明

西江贡士上春闱，天上星光近璧奎。从此名题龙虎榜，殿头释褐赐金泥。
送王绍泰计偕京师·其三
作者：郑真
朝代：明

碧溪冰解水融融，满眼晴山紫翠浓。客邸要聆新进士，鸿书好寄白云重。
送王绍泰计偕京师·其二
作者：郑真
朝代：明

盛时多士蔚招徕，银钥声寒棘屋开。丹杏琼林春宴早，红旗先报捷书来。
送王运同
作者：郑真
朝代：明

万里东流鲸海波，朝家盐赋有常科。草窝气湿苍烟暗，花？光寒白雪多。已见神功回造化，还闻宽政蔼声歌。煌煌使阃看归骑，缥缈天风响佩珂。绛节辉光海上遥，使君政化速风飙。烟低野爨民居复，星列牢盆国赋饶。彩笔凝香晨署檄，画旗分影晚联镳。明时有待调羹用，勋业终看上九霄。
送王运同·其一
作者：郑真
朝代：明

万里东流鲸海波，朝家盐赋有常科。草窝气湿苍烟暗，花？光寒白雪多。已见神功回造化，还闻宽政蔼声歌。煌煌使阃看归骑，缥缈天风响佩珂。
送王运同·其一
作者：郑真
朝代：明
体裁：七言律诗

万里东流鲸海波，朝家盐赋有常科。草窝气湿苍烟暗，花�光寒白雪多。已见神功回造化，还闻宽政蔼声歌。煌煌使阃看归骑，缥缈天风响佩珂。
送王运同·其二
作者：郑真
朝代：明

绛节辉光海上遥，使君政化速风飙。烟低野爨民居复，星列牢盆国赋饶。彩笔凝香晨署檄，画旗分影晚联镳。明时有待调羹用，勋业终看上九霄。
送知上人礼补怛
作者：郑真
朝代：明

沧海天遥雪浪堆，补怛山顶幻楼台。多因大士寻常现，尽唤游僧自远来。狮子吼林岩壑震，频伽出洞树云开。袈裟坐向盘陀石，认得前身是善财。
送罗副使丁母忧还乡
作者：郑真
朝代：明

缞麻换却老莱衣，千里西江赋独归。可忍丛萱摧夜雨，多怜寸草报春晖。瑶池信逐青鸾杳，琼岛仙游白鹤飞。愧我无能将赠赙，客边相别泪重挥。
送胡万户
作者：郑真
朝代：明

沧溟五月锦帆开，海上传呼将帅来。天近扶桑明白日，风行偃草散荒埃。金戈万灶屯飞骑，铁锁千寻伏怪能。宴犒从容军事少，仙人楼阁望蓬莱。
送胡伯霖归山居
作者：郑真
朝代：明

乃翁作教喜多才，千里相看一笑开。椿树当厅华彩袖，菊花照席寿琼杯。荒烟故垒庄周墓，流水孤村惠子台。想见传经深有意，春风三月许重来。
送胡廷干归松江
作者：郑真
朝代：明
体裁：七言律诗

谪乡垄亩慰幽栖，物外游尘不上衣。自有阮生青眼顾，也如江总黑头归。秋风东海莼鲈熟，晚日西园柿栗肥。自此不须谈作客，白鸥应许共忘机。
送胡廷干归松江
作者：郑真
朝代：明

谪居陇亩慰幽栖，物外游尘不上衣。自有阮生青眼顾，也如江总黑头归。秋风东海莼鲈熟，晓日西园柿栗肥。自此不须谈作客，白鸥应许共忘机。
送胡彦通乃常往西京大同府
作者：郑真
朝代：明
体裁：七言律诗

雁门西望是云州，风雪飘飘万里游。蕃汉封疆空旧垒，辽金冠盖总荒丘。边声暮走龟兹曲，日色寒欺季子裘。堂上乃翁如问讯，为言衰老盼瀛洲。
送胡彦通乃常往西京大同府
作者：郑真
朝代：明

雁门西望是云州，风雪飘飘万里游。蕃汉封疆空旧垒，辽金冠盖总荒丘。边声暮走兹曲，日色寒欺季子裘。堂上乃翁如问讯，为言衰老盼瀛洲。
送臧惟表诗
作者：郑真
朝代：明

鲁山绣斧旧家声，三字犹传座右铭。录宦远经秦树碧，壮游遥指蜀天青。牛酥和酒宁辞醉，羊胛充庖不怕腥。客底相逢同一笑，海云深处思冥冥。
送萱上人
作者：郑真
朝代：明

飘然湖海一枝藤，妙悟如来最上乘。萱草堂前称母寿，莲花台下续禅灯。云深狮象来相迓，山近猕猴唤得应。笑我计偕京阙远，上方儗叩白云层。
送董理问
作者：郑真
朝代：明

名家勋绩伍公槐，前代班行冠上台。御赐尚存犀角带，军容犹识虎头牌。云仍谁似如今盛，风烈何能与物谐。天阙入朝归路远，也须骑马过茅斋。名家乔木稿城深，忠孝悠悠百世心。盭绶正须传锦绣，虎符犹得认黄金。谈经竹屋秋云合，听讼槐庭昼日阴。忠献只今祠庙在，萧萧柏径许相寻。
送董理问·其一
作者：郑真
朝代：明

名家勋绩伍公槐，前代班行冠上台。御赐尚存犀角带，军容犹识虎头牌。云仍谁似如今盛，风烈何能与物谐。天阙入朝归路远，也须骑马过茅斋。
送董理问·其二
作者：郑真
朝代：明

名家乔木稿城深，忠孝悠悠百世心。盭绶正须传锦绣，虎符犹得认黄金。谈经竹屋秋云合，听讼槐庭昼日阴。忠献只今祠庙在，萧萧柏径许相寻。
送董理问复职二首
作者：郑真
朝代：明

镇州古称成德军，包括燕赵连并汾。山川间气产豪杰，风云际会成殊勋。昔在完颜贞佑日，汴蔡南北权驻跸。斡难河上气如虹，还塞争传真世出。横戈铁骑歌来来，两河扫荡氛尘开。上将同推稿城董，尽忠竭节诚雄哉。有子承家谥忠献，渡江南来经百战。幼孤入觐版图归，凯奏彤弓赐周宴。文阶武秩夸双全，满门金紫何蝉联。百余年来天运改，名家乔木青云还。公子翩翩富经学，河汉天高翔荐鹗。除官远向闽海堧，玉雪襟怀倚寥廓。天颜入觐昭重瞳，归来独跨连钱骢。笑我黉宫欣一见，论谈往事来清风。南州狱讼计千百，两造情由须别白。岁时有暇拜先祠，好向庭阶树松柏。通印子鱼珍味别，石首蛎房同馔列。南州海错不论钱，公乎归来云日边。闽囝家家唤郎罢，双引旌旗马前迓。荔子丹红榕树阴，熏风洒洒冰雪襟。藩阃清平民讼少，鹦鹉呼名清梦晓。碧筒频劝阿蛮歌，问公此乐当如何。
送董理问复职二首·其一
作者：郑真
朝代：明

镇州古称成德军，包括燕赵连并汾。山川间气产豪杰，风云际会成殊勋。昔在完颜贞佑日，汴蔡南北权驻跸。斡难河上气如虹，还塞争传真世出。横戈铁骑歌来来，两河扫荡氛尘开。上将同推稿城董，尽忠竭节诚雄哉。有子承家谥忠献，渡江南来经百战。幼孤入觐版图归，凯奏彤弓赐周宴。文阶武秩夸双全，满门金紫何蝉联。百余年来天运改，名家乔木青云还。公子翩翩富经学，河汉天高翔荐鹗。除官远向闽海堧，玉雪襟怀倚寥廓。天颜入觐昭重瞳，归来独跨连钱骢。笑我黉宫欣一见，论谈往事来清风。南州狱讼计千百，两造情由须别白。岁时有暇拜先祠，好向庭阶树松柏。
送董理问复职二首·其二
作者：郑真
朝代：明

通印子鱼珍味别，石首蛎房同馔列。南州海错不论钱，公乎归来云日边。闽囝家家唤郎罢，双引旌旗马前迓。荔子丹红榕树阴，熏风洒洒冰雪襟。藩阃清平民讼少，鹦鹉呼名清梦晓。碧筒频劝阿蛮歌，问公此乐当如何。
送蒋仲原官府谷
作者：郑真
朝代：明

长城万里控延安，饮马泉腥夜月寒。山县休衙人事少，旧时经略许谁看。云屯万灶玉骢嘶，斜日青山听鼓鼙。落木秋高边地远，却怜枳棘凤鸾栖。
送蒋仲原官府谷·其一
作者：郑真
朝代：明

长城万里控延安，饮马泉腥夜月寒。山县休衙人事少，旧时经略许谁看。
送蒋仲原官府谷·其二
作者：郑真
朝代：明

云屯万灶玉骢嘶，斜日青山听鼓鼙。落木秋高边地远，却怜枳棘凤鸾栖。
送蔡复原之京
作者：郑真
朝代：明

曾从枢府事先朝，淮上移家岁月遥。编简每随同志乐，弓旌今受大夫招。红门晓色开天陛，金水春寒控御桥。吏部奏名除目定，衣冠入觐仰唐尧。
送薛同知还颍川
作者：郑真
朝代：明

捧檄来司锁钥重，纷纷出纳敢论功。倅厅久荷君恩重，公帑频夸国赋充。濠上观鱼波渺渺，颍阳归马路匆匆。终南旧隐还无恙，瑶草春生浅碧丛。
送表兄范执中复任灵寿县知县
作者：郑真
朝代：明

系出文华学士公，谁知异姓本同宗。相逢共诧形容老，入觐应夸步武重。燕马春郊肥苜蓿，淮船秋水映芙蓉。遄归宠赐南宫宴，一曲周歌湛露浓。
送贾惟敬
作者：郑真
朝代：明

彩凤双飞远到家，北风满道正尘沙。十年客况随迁谪，一日君恩拜宠嘉。林壑生寒霜落果，海途晒日碱浮花。乡中故旧多青眼，醉倒金樽不用赊。
送连执中
作者：郑真
朝代：明

手捧黄封觐玉墀，从容海上舞朝衣。棠阴幕府欣相慰，榕树家山候早归。宴斝香分椰酒熟，庖烹新擘蛎房肥。高堂太母登眉寿，孝养晨昏肯暂违。
送鄢陵教谕高思聪辞官归金华之武义
作者：郑真
朝代：明

长淮千里放归船，记得相逢五载前。薄宦不须论教铎，醉歌且复共宾筵。天官试卷存遗稿，词苑菁莪取次编。如过金华山下路，烦君致意牧羊仙。
送钟山长
作者：郑真
朝代：明

皋比堂下听谈经，人物风流叶地灵。甬水东来银树碧，菁江西望蜀山青。象樽饮福秋倾醴，牲俎传餐晓割腥。官满三年浑欲□，□□□□□□□。
送陈君祥上任襄阳府照磨
作者：郑真
朝代：明

每读南平旧勒碑，襄城风物思依依。小儿谩唱铜鞮曲，贪将曾夸玉带围。水满檀溪寒月上，天低岘首翠云微。幕官九载应多暇，往事毋令胜赏违。
送陈大舍
作者：郑真
朝代：明

藕堂古云耕战地，孤塔重重碧云际。山川钟秀产英豪，将相公侯夸富贵。而翁亲际六龙飞，胸中韬略皆神机。当年介胄阵前决，凯歌夜踏明月归。向来介胄云南去，花角群蛮争款附。圣恩建节表殊功，万灶貔貅旗鼓树。太平鲸岛无浪波，吴山满眼浮青螺。佳儿省觐拜庭下，辕门衎乐当如何。彩舞翩跹五云起，苍玉杯深浮绿蚁。雅歌我欲赋南陔，海内同称陈孝子。
送陈德俊归天台
作者：郑真
朝代：明

前朝冠冕认貂蝉，劲正堂深月满天。共睹甘棠存旧笏，从知汗竹有遗编。衣冠幸际千年盛，礼乐须征百代传。珍重先公曾撰述，殷勤儗寄白云边。
送黄彦机
作者：郑真
朝代：明

两省同年进士科，斯文契谊果如何。春云阔步公须早，夜雨羁愁我独多。边笛频听青玉案，山杯不厌紫芝歌。相逢又说朝天去，花柳东方散佩珂。
遣怀示儿复升
作者：郑真
朝代：明

千里南来赋远游，寄身天地等浮沤。老年不减相如病，久客那禁宋玉愁。薄酒倩谁沽市井，还丹笑我问逢州。儿男痴弱难为别，长夜灯前涕泗流。世家文献已多年，南渡从今又八传。大父隐蒙多善庆，吾翁求我有遗编。麟经早着芸窗学，兔窟曾占桂籍先。薄宦相随怜别汝，谁收老骨向林泉。当年拦道忆牵衣，千里长淮恨不归。庭下芝兰空雨露，山中桥梓自光辉。源流幸喜箕裘续，孝养何惭菽水违。待汝归来成一笑，须凭寸草报春晖。荥阳家牒世多闻，手足谁知一气分。季弟广西仍作县，先兄地下已修文。故园篱落荒秋雨，先陇松楸映夕曛。冰雪尚存书带草，青春有待续余芬。身言书判唐朝事，岩谷搜罗广用儒。若使儿孩膺此荐，不知等辈欲何诛。龙翔羲驭钧韶奏，鹭肃周行佩服趋。应有万年长策在，臣微亦欲辨奸诬。选士从来鉴别精，猖狂敢渎部曹听。老生不解通三传，小子何能习两经。郡守遣符亲劝驾，舟师戒道候扬舲。虚声无用人传笑，何似生来不识丁。五十年来奈老何，客中谁复慰沈疴。钱悭子母今垂罄，药用君臣近较多。疏广乞骸归海岛，杜陵病肺卧江沱。纷纷前烈空千古，愁绝青山落日过。山城独卧碧云深，把镜频嗟鬓雪侵。俸米无余贫亦好，丹砂有约病难禁。浩歌夜半悲弹铗，胜赏年来负盍簪。造化小儿真薄相，青衫竟老岁寒心。梦里还家梦忽醒，山中松桂倍留情。长生欲得烟霞术，古学宁推月旦评。兴热可容诗作祟，愁来祇仗酒为兵。教官亦预斯文寄，投老犹能颂太平。故人相望碧天涯，淮水汤汤去路赊。万迭云霞仙客洞，九重宫阙帝皇家。鸣珂尚记金张里，奏赋谁开屈宋衙。鸿雁有书烦寄远，晚霜闲付满园花。
遣怀示儿复升·其一
作者：郑真
朝代：明

千里南来赋远游，寄身天地等浮沤。老年不减相如病，久客那禁宋玉愁。薄酒倩谁沽市井，还丹笑我问逢州。儿男痴弱难为别，长夜灯前涕泗流。
遣怀示儿复升·其七
作者：郑真
朝代：明

五十年来奈老何，客中谁复慰沈疴。钱悭子母今垂罄，药用君臣近较多。疏广乞骸归海岛，杜陵病肺卧江沱。纷纷前烈空千古，愁绝青山落日过。
遣怀示儿复升·其三
作者：郑真
朝代：明

当年拦道忆牵衣，千里长淮恨不归。庭下芝兰空雨露，山中桥梓自光辉。源流幸喜箕裘续，孝养何惭菽水违。待汝归来成一笑，须凭寸草报春晖。
遣怀示儿复升·其九
作者：郑真
朝代：明

梦里还家梦忽醒，山中松桂倍留情。长生欲得烟霞术，古学宁推月旦评。兴热可容诗作祟，愁来祇仗酒为兵。教官亦预斯文寄，投老犹能颂太平。
遣怀示儿复升·其二
作者：郑真
朝代：明

世家文献已多年，南渡从今又八传。大父隐蒙多善庆，吾翁求我有遗编。麟经早着芸窗学，兔窟曾占桂籍先。薄宦相随怜别汝，谁收老骨向林泉。
遣怀示儿复升·其五
作者：郑真
朝代：明

身言书判唐朝事，岩谷搜罗广用儒。若使儿孩膺此荐，不知等辈欲何诛。龙翔羲驭钧韶奏，鹭肃周行佩服趋。应有万年长策在，臣微亦欲辨奸诬。
遣怀示儿复升·其八
作者：郑真
朝代：明

山城独卧碧云深，把镜频嗟鬓雪侵。俸米无余贫亦好，丹砂有约病难禁。浩歌夜半悲弹铗，胜赏年来负盍簪。造化小儿真薄相，青衫竟老岁寒心。
遣怀示儿复升·其六
作者：郑真
朝代：明

选士从来鉴别精，猖狂敢渎部曹听。老生不解通三传，小子何能习两经。郡守遣符亲劝驾，舟师戒道候扬舲。虚声无用人传笑，何似生来不识丁。
遣怀示儿复升·其十
作者：郑真
朝代：明

故人相望碧天涯，淮水汤汤去路赊。万迭云霞仙客洞，九重宫阙帝皇家。鸣珂尚记金张里，奏赋谁开屈宋衙。鸿雁有书烦寄远，晚霜闲付满园花。
遣怀示儿复升·其四
作者：郑真
朝代：明

荥阳家牒世多闻，手足谁知一气分。季弟广西仍作县，先兄地下已修文。故园篱落荒秋雨，先陇松楸映夕曛。冰雪尚存书带草，青春有待续余芬。
郭氏挽诗
作者：郑真
朝代：明

女壸仪容正，儒家问望隆。相攸谐匹配，主馈恪亲躬。渊漠精思密，冲和内行充。誓言昭皎日，警戒穆清风。奉上欢娱备，承祧享荐丰。庖羹和滫瀡，樽醴泛冲融。御从恩私洽，姻联语笑同。佩兰香纂纂，采藻咏沨沨。织杼丝缣迭，纫针组制工。竹綀敦朴素，帷幔革鲜红。浮俗艰难际，平居淡薄中。遐龄期□□，□□□□□。夭丧罹贤胤，哀伤切令衷。孙谋贻嗣续，孩长赖帡幪。家训论先系，师传督懋功。精金成跃冶，美石就磨砻。荏苒流年度，荒凉往事空。神游骖紫凤，悲些托玄鸿。画像光辉睹，灵车影响通。金花崇隧典，矫首大明宫。
长江落雁图
作者：郑真
朝代：明

联翩羽翼映秋波，芦荻飘萧已厌多。长笛一声归棹晚，江天目断奈渠何。
问梅江西王参议索赋
作者：郑真
朝代：明

玉妃孤住碧岩阿，一笑相逢问若何。骨格可随凡俗换，精神较与向来多。几回姑射山中去，何事罗浮月下过。岁晏天寒冰雪苦，幽情肯与共婆娑。
闻庄舍弟自庄浪除广西桂林府修仁县主簿作长律四十韵以寄
作者：郑真
朝代：明

薄宦怜吾弟，人来说调除。有怀终契阔，长望独踌蹰。宗伯公清选，朝家叶众誉。宛驹夸腰袅，鲁宝识璠玙。栖凤名仍忝，攀龙步匪纡。信传沧水使，恩捧紫泥书。蹀躞关西马，驱驰陕右车。身辞沙塞远，目送海天虚。驻驿频抄饭，充厨只问蔬。蛮烟晴拂曙，瘴雨暮填淤。水闸山成斗，溪桥市趁墟。金沙横螮蝀，蛛窟映蟾蜍。晓色催行李，清风送佩琚。山翁招竹所，野老迓蓬庐。客路殷忧际，公庭上任初。簿书明法律，耕稼抚田闾。问俗来耆硕，分曹察吏胥。嘉生函化育，和气蔼吹嘘。桂岭秋声外，灵川晚照余。林深蟠宿蟒，树杪聚群狙。慷慨羁心集，登临野兴摅。诗应夸子美，赋或儗相如。谩说生猺聚，由来百货储。翠毛笼孔雀，白璧间车渠。香蜡纷成囷，椒糖重载舆。兽皮堪作褥，织贝可为裾。味觉贪泉爽，亲承化日舒。珍奇空土苴，经训乃菑畬。崖茗团成饼，溪毛足当蔬。日须崇简俭，时过惜居诸。勉力忠勤报，毋容礼法疏。鹗书催入觐，凤阙儗听胪。久绊频嗟我，斯文独起予。每欣樽有酒，不羡食多鱼。旧业隳堂构，非材愧木樗。饭牛歌浩浩，化蝶梦蘧蘧。老觉归无计，愁怜病莫袪。故园花自发，先陇草谁锄。恬漠丹衷守，飘萧白发梳。彝伦今古重，百岁保同居。
闻方同知入朝还府
作者：郑真
朝代：明

玉佩玲玲上玉除，天颜咫尺听都俞。鹓班同致尧年祝，鸾阁亲登禹贡书。上冢还家分折俎，建牙开府候遄车。别时许得新冠带，应费囊中月俸余。玉笋班齐肃静鞭，笙箫杂沓听钧天。云低雉扇开三殿，日射龙帷寿万年。蜀绮剪花分彩胜，闽柑饤果赐琼筵。多才竟上椒盘颂，匹马归来话日边。
闻方同知入朝还府·其一
作者：郑真
朝代：明

玉佩玲玲上玉除，天颜咫尺听都俞。鹓班同致尧年祝，鸾阁亲登禹贡书。上冢还家分折俎，建牙开府候遄车。别时许得新冠带，应费囊中月俸余。
闻方同知入朝还府·其二
作者：郑真
朝代：明

玉笋班齐肃静鞭，笙箫杂沓听钧天。云低雉扇开三殿，日射龙帷寿万年。蜀绮剪花分彩胜，闽柑饤果赐琼筵。多才竟上椒盘颂，匹马归来话日边。
陟望轩
作者：郑真
朝代：明

一片浮云伴落晖，望乡千里意多违。天高淮甸冥鸿度，海阔蓬莱独鹤飞。使幕敢辞毛义檄，亲庭谁舞老莱衣。百年已注长生箓，白发萧萧待汝归。
雪诗
作者：郑真
朝代：明

江海元正夜，乾坤四望迷。燕娱传跋烛，归步怯扶藜。妙造归天巧，神功挟气机。六霙劳剪刻，万象豁端倪。奔迸星流急，娉婷羽舞低。飘飘虫扑纸，飒飒蟹循堤。掠面真疑絮，沾衣错认梨。串珠纷度隙，急响密通闺。高塔撑孤笋，长桥偃素蜺。曲阿团作阵，深坞不成蹊。战罢龙飞甲，朝回马印蹄。门深频吠犬，巷狭强堆猊。似箸冰悬瓦，如绅瀑下溪。月鸾随渺渺，霜鹄共凄凄。锦鲤深宜蛰，玄猿禁莫啼。余蝗应入地，倦鸟不成栖。路滑愁穿屐，烟消怪湿烓。猎围劳镇将，樵担讶山妻。花褪梅留片，茅抽麦遍畦。丰年云已兆，宝牒若为乩。焦寝清酣熟，袁门矮屋凄。王猷归剡水，李愬捷淮西。宠幸皇舆出，悲凉使节携。谪怜韩刺史，乐问党家姬。郢曲宫商叶，吴讴律吕齐。敢因梁苑赋，欲儗杜陵题。宝瓮羔为酒，珍庖鹿进臡。醉乡穷缅邈，仙界许攀跻。炉冷频然炭，衾孤急索绨。三山穷海岛，百尺上云梯。鹤氅身如画，鱼篮手自提。阻程空望远，闭粜厌闻饥。骨透清初爽，神融老未黧。化银须秘术，斸玉恨深泥。阳德群瞻日，文明拱候奎。赐钱覃府库，挟纩慰军黎。占奏闻丹陛，恩流浃近畿。周诗歌霢霂，万亩及耕犁。
青山白云图
作者：郑真
朝代：明

忆向山中看白云，画图披拂思氤氲。仙家远在空青外，一榻何时许见分。
靳子英巡检寄赠虎皮作诗以谢
作者：郑真
朝代：明

寄来弓箭虎皮斑，想象威风百步间。肯令戎毡夸雪白，未容蜀锦炫朱殷。寝床不觉惊魂梦，讲席多应发笑颜。感荷情亲无以报，题诗附与片云还。
题东坡墨竹
作者：郑真
朝代：明

湘水遥怜帝子，彭城恍遇坡翁。看画不求形似，笔端自有清风。飒飒凉声欲暮，萧萧劲气先秋。笑问黄茅冈上，谁知太守风流。
题东坡墨竹·其一
作者：郑真
朝代：明

湘水遥怜帝子，彭城恍遇坡翁。看画不求形似，笔端自有清风。
题东坡墨竹·其二
作者：郑真
朝代：明

飒飒凉声欲暮，萧萧劲气先秋。笑问黄茅冈上，谁知太守风流。
题严太守云闲卷
作者：郑真
朝代：明

浮云空幻锦芙蓉，千里宁留去住踪。山壑凝秋迷使骑，石台拂晓起神龙。敢云海内恩波浃，时许人间步武重。阊阖春开天咫尺，闲心安得久从容。
题义儿陈清卷
作者：郑真
朝代：明

而翁双鬓早星星，膝下儿郎得宁馨。长忆杜陵怜骥子，不惭周雅赋螟蛉。衔哀欲诉心如割，舐血多闻舌尚腥。见说宛丘存谱牒，还家终不负幽冥。
题二乔观书图
作者：郑真
朝代：明

粉袖春纤露笋芽，瑶编舒卷向窗纱。古来女宠存龟鉴，国色娉婷莫自夸。云锦衣裳玉雪肤，君臣共喜得双姝。不如诸葛粗粗妇，手挈綀裳过草庐。
题二乔观书图·其一
作者：郑真
朝代：明

粉袖春纤露笋芽，瑶编舒卷向窗纱。古来女宠存龟鉴，国色娉婷莫自夸。
题二乔观书图·其二
作者：郑真
朝代：明

云锦衣裳玉雪肤，君臣共喜得双姝。不如诸葛粗粗妇，手挈綀裳过草庐。
题五云渔舍卷
作者：郑真
朝代：明

越王台外五云低，渔隐人家结构齐。可是严陵居大泽，肯令吕望老蟠溪。冰蟾照夜珠胎拆，琪树生寒翠羽栖。邻郡相过如欲赋，却须橙蟹捣金齑。
题五河安淮驿远碧亭
作者：郑真
朝代：明
体裁：七言律诗

淮山远送一螺青，悄悄云烟入杳冥。檐外竹风醒鹤梦，坐中花雨杂龙腥。佩声杂遝天仙下，篴韵咿呜水若听。使者船稀官事少，石床孤坐夜观星。
题五河安淮驿远碧亭
作者：郑真
朝代：明

淮山遥送一螺青，悄悄云烟入杳冥。檐外竹风醒鹤梦，座中花雨挟龙腥。瑶环杂沓天仙下，铁笛咿呜水若听。使者船稀官事少，石床孤坐夜观星。
题五花马图
作者：郑真
朝代：明

五花骢马锦云堆，踣铁蹄高识骏材。倦眼奚官休睡去，天闲好与共归来。淮南群牧惯攻驹，八尺真龙万足余。圣代郊丘崇报享，祇须宝络驾金车。
题五花马图·其一
作者：郑真
朝代：明

五花骢马锦云堆，踣铁蹄高识骏材。倦眼奚官休睡去，天闲好与共归来。
题五花马图·其二
作者：郑真
朝代：明

淮南群牧惯攻驹，八尺真龙万足余。圣代郊丘崇报享，祇须宝络驾金车。
题五马图
作者：郑真
朝代：明

五匹西来汗血驹，风沙千里快驰驱。青春幸预瑶池驾，不数人间八骏图。
题便面
作者：郑真
朝代：明

我家住向蓬莱岛，卧看扶桑晓一轮。千里客乡归未得，江花江草解怜人。
题便面
作者：郑真
朝代：明

淮南催我去朝天，矫首蓬莱近日边。山树重重秋已近，晚凉石上听疏蝉。
题便面
作者：郑真
朝代：明

落木秋风万壑哀，林扃不为俗尘开。明廷正欲招贤士，奏赋谁如宋玉才。
题便面小景
作者：郑真
朝代：明

一天如水水如天，万壑春含绿树烟。桥上抱琴人欲过，山窗且复罢青编。
题便面赠叶子中先生归慈溪
作者：郑真
朝代：明

重重乔木与云参，黄鸟啼春画日酣。归取山中图画看，人生祇合住江南。山苑西风落木秋，碧天万里海东流。分明认得蓬莱岛，正儗归来一叶舟。淮南望近八公山，玉佩仙人缥缈间。丛桂好歌招隐赋，轻舟应未许空还。
题便面赠叶子中先生归慈溪·其一
作者：郑真
朝代：明

重重乔木与云参，黄鸟啼春画日酣。归取山中图画看，人生祇合住江南。
题便面赠叶子中先生归慈溪·其三
作者：郑真
朝代：明

淮南望近八公山，玉佩仙人缥缈间。丛桂好歌招隐赋，轻舟应未许空还。
题便面赠叶子中先生归慈溪·其二
作者：郑真
朝代：明

山苑西风落木秋，碧天万里海东流。分明认得蓬莱岛，正儗归来一叶舟。
题傅济民画
作者：郑真
朝代：明

千岩万壑翠重重，海岛蓬莱有路通。古树林深人不见，烟波曳网载孤篷。
题兰
作者：郑真
朝代：明

国香散落翠巉岩，晔晔芳丛玉露寒。楚佩可怜零落尽，春风吹梦过湘南。
题卓民吉画扇面贻叶太守
作者：郑真
朝代：明

天外云霞欲曙，山中楼阁先秋。借问蹇驴双去，何如舴艋同游。
题南州别墅
作者：郑真
朝代：明

闻说南州逸兴饶，相期解榻过山腰。神仙楼阁还同到，使者弓旌不受招。云拥重峦乔木暗，风随幽径落红飘。抱琴谁鼓清商调，五色鸾凰下泬寥。
题同心卷
作者：郑真
朝代：明

湛湛灵台一镜空，清光照见两情同。结盟不用铜盘插，讲学相期铁砚功。泮藻来游听夜雨，桂宫联步待秋风。古来管鲍称知己，愿汝相望百岁中。
题吴季璋松斋
作者：郑真
朝代：明

石上高斋倚碧空，虚檐面面拂空蒙。龙蛟影动三更月，猿鹤声传万壑风。飞翠雨余浮几席，轻花春暖洒帘栊。先生莫自甘岩壑，廊庙终归造化功。
题吴教授所藏杨长史菜图
作者：郑真
朝代：明

雨露春深绿正肥，从教百瓮捣金齑。梦中要与神明说，不许羊蹄踏破畦。长史相烦写画图，青青生意绕吾庐。文章更爱黄山谷，食肉悬知味不如。
题吴教授所藏杨长史菜图·其一
作者：郑真
朝代：明

雨露春深绿正肥，从教百瓮捣金齑。梦中要与神明说，不许羊蹄踏破畦。
题吴教授所藏杨长史菜图·其二
作者：郑真
朝代：明

长史相烦写画图，青青生意绕吾庐。文章更爱黄山谷，食肉悬知味不如。
题吴道延书屋
作者：郑真
朝代：明

锦轴牙签插架高，座中上客尽英髦。双钩妙诀频临晋，五字新篇祇和陶。辟蠹春来教汗竹，聚萤夜半代焚膏。劝君好富三余学，鼓勇词场战必鏖。
题吴道延西征卷
作者：郑真
朝代：明

万里烟沙惨淡中，西风遥跨锦花骢。囊中自有如椽笔，归上将军第一功。重重土屋翠云腰，羌妇秋衣制黑貂。煤火烧红羊□□，□□□□□□□。
题吴道延西征卷·其一
作者：郑真
朝代：明

万里烟沙惨淡中，西风遥跨锦花骢。囊中自有如椽笔，归上将军第一功。
题吴道延西征卷·其二
作者：郑真
朝代：明

重重土屋翠云腰，羌妇秋衣制黑貂。煤火烧红羊□□，□□□□□□□。
题吴道征望云图
作者：郑真
朝代：明

关西遥望海东山，心与浮云共往还。白发慈亲千里远，彩衣愿得奉慈颜。
题周千户所藏盛子昭雪中读书图
作者：郑真
朝代：明

银界参差百万重，春虫乱扑夜窗风。谁知千古经纶意，祇在青青汗简中。隔屋谁歌玉树花，飘飘鸾鹤海天涯。书中自许论今古，金帐何消说党家。袁门深闭路崎崟，焦寝清酣怪铁衾。谁似先生冰壑底，一编独对圣贤心。
题周千户所藏盛子昭雪中读书图·其一
作者：郑真
朝代：明

银界参差百万重，春虫乱扑夜窗风。谁知千古经纶意，祇在青青汗简中。
题周千户所藏盛子昭雪中读书图·其三
作者：郑真
朝代：明

袁门深闭路崎崟，焦寝清酣怪铁衾。谁似先生冰壑底，一编独对圣贤心。
题周千户所藏盛子昭雪中读书图·其二
作者：郑真
朝代：明

隔屋谁歌玉树花，飘飘鸾鹤海天涯。书中自许论今古，金帐何消说党家。
题周府纪善南闽黄昌吾爱日堂
作者：郑真
朝代：明

金乌飞驾五云重，照见高堂鹤发翁。大化要同归寿域，长生久矣得仙风。南州天际扶桑碧，西海云连若木红。笑近榆阴移枕席，步随花影绕帘栊。绿樽香泛春常满，绮彩衣翻年正中。寸草芳心终欲报，余晖恋恋倚晴空。
题周自诚所藏兰图
作者：郑真
朝代：明

湘水苍茫九畹深，美人不见思沈吟。幽香暗逐春风过，雅操谁弹石上琴。
题咏春亭
作者：郑真
朝代：明

绣柱雕阑面面空，座间人似杜陵翁。画图不用丹青手，彩笔争夸锦绮工。花柳光辉春雨后，山川浩渺夕阳中。元戎不负风流约，樽俎还看一笑同。
题唐明皇按乐图
作者：郑真
朝代：明

笙笛筝琶按得齐，玉人歌舞绣筵低。三郎酣醉真妃笑，谁信渔阳泣鼓鼙。内家教乐醉春妍，梦入巴山万里天。檀板轻敲箫鼓合，金盆香暖浴儿钱。沈香亭北昼冥冥，一曲霓裳醉里听。乐事不知忘国恨，秋风愁绝雨淋铃。
题唐明皇按乐图·其一
作者：郑真
朝代：明

笙笛筝琶按得齐，玉人歌舞绣筵低。三郎酣醉真妃笑，谁信渔阳泣鼓鼙。
题唐明皇按乐图·其三
作者：郑真
朝代：明

沈香亭北昼冥冥，一曲霓裳醉里听。乐事不知忘国恨，秋风愁绝雨淋铃。
题唐明皇按乐图·其二
作者：郑真
朝代：明

内家教乐醉春妍，梦入巴山万里天。檀板轻敲箫鼓合，金盆香暖浴儿钱。
题墨梅
作者：郑真
朝代：明

先春远寄墨淋漓，折得寒香第一枝。梦绕西湖山月暗，漆纱窗外影参差。
题墨窗卷
作者：郑真
朝代：明

盛代文明日丽天，墨卿窗户爱穷年。未容庄叟谈虚白，欲约扬雄草太玄。翠琰凝香传宝刻，华笺点漆粲瑶篇。研磨自是经纶手，祇合青云友列仙。
题墨菊
作者：郑真
朝代：明

客路游尘怕上衣，纷纷黄白眼都迷。归来篱落黄昏后，月露秋香暗绕蹊。
题墨菊
作者：郑真
朝代：明

秋风窗下月昏时，梦逐西园蝶未知。帐底寒香人寂寂，谁将醉墨洒淋漓。纷纷桃李若为容，篱落秋深晚色重。山月暗时人不寐，墨香何似菊香浓。
题墨菊·其一
作者：郑真
朝代：明

秋风窗下月昏时，梦逐西园蝶未知。帐底寒香人寂寂，谁将醉墨洒淋漓。
题墨菊·其二
作者：郑真
朝代：明

纷纷桃李若为容，篱落秋深晚色重。山月暗时人不寐，墨香何似菊香浓。
题孔雀图
作者：郑真
朝代：明

石根苍竹净晖晖，暖翠翻花遍羽衣。见说上林春似海，乘风好与凤凰飞。
题孙氏紫荆堂家在淮安山阳县先七世不分宋南渡思陵尝幸其家
作者：郑真
朝代：明

将军堂植紫荆花，淮海山阳忆故家。奕世云礽同馔席，前朝恩宠驻鸾车。帘栊钩晓漙珠露，座榻凝香覆晚霞。见说孙枝还秀发，年来应许着芳华。
题季璋梅花
作者：郑真
朝代：明

三年为客海东涯，万里罗浮一梦赊。霜月夜寒天地合，开门曾忆看梅花。
题孤雁衔芦
作者：郑真
朝代：明

塞北传书到日边，真州将信到幽燕。我家求得平安报，怪汝衔芦万里天。
题山水卷
作者：郑真
朝代：明

？霭云烟涧壑深，双松如盖翠阴阴。山中近日知音少，石上谁弹绿绮琴。
题山水卷
作者：郑真
朝代：明
体裁：七言绝句

�霭云烟涧壑深，双松如盖翠阴阴。山中近日知音少，石上谁弹绿绮琴。
题山水图
作者：郑真
朝代：明

君家高住碧云层，木杪啼猿唤得应。作客淮南浑欲去，画图遥指是庐陵。金碧楼台晚照红，仙人环佩玉玲珑。淮南催我朝天去，试问前山过几重。
题山水图
作者：郑真
朝代：明

山树重重散晓岚，披图彷佛记江南。画船撑近檐前过，公子风流酒欲酣。
题山水图
作者：郑真
朝代：明

我家四明东海上，万里空青高迭嶂。云霞变幻见天机，谁把丹青写形状。三神蓬岛杳茫中，佺期往往来相从。玉佩玲珑散寥廓，凤箫龙笛鸣春风。试与临流弹绿绮，净洗平生尘俗耳。曲终袖出书一编，妙诀人间夸不死。十年为客向长淮，荆山涂山屏扆开。帝乡汤沐视丰沛，仰睇翠华天上来。甲第楼台若云起，富贵煌煌耀金紫。凭谁共赋考盘阿，布袜青鞋丘壑底。童君高住五老峰，卧看瀑布悬晴空。扁舟一叶独归去，欲招李白巢云松。笑我天涯空落魄，已觉丹砂负然诺。尺书渺渺附玄鸿，为向山中问猿鹤。
题山水图
作者：郑真
朝代：明

扁舟忆昔过嘉禾，傍海青山拥髻螺。流水画桥深屋底，不知谁赋考盘阿。
题山水图
作者：郑真
朝代：明

淮山落木正萧萧，梦里瀛洲碧海遥。止愿归来茅屋底，夜凉明月听吹箫。
题山水图
作者：郑真
朝代：明

白云飞过万山重，沧海蓬莱有路通。秋水如天天似水，轻舟撑入翠林中。
题山水图·其一
作者：郑真
朝代：明

君家高住碧云层，木杪啼猿唤得应。作客淮南浑欲去，画图遥指是庐陵。
题山水图·其二
作者：郑真
朝代：明

金碧楼台晚照红，仙人环佩玉玲珑。淮南催我朝天去，试问前山过几重。
题山水扇面
作者：郑真
朝代：明

山翁唤我上饶来，坐对南屏迭迭开。一片白云长作伴，分明认得是蓬莱。
题山水扇面
作者：郑真
朝代：明

秋水上溪鱼正肥，西风岩谷思依依。问渠金紫千钟禄，何似山中及早归。
题山水画
作者：郑真
朝代：明

迭嶂密云深树，前溪流水长桥。天外鸟飞斜日，蹇驴归兴逍遥。重重石径云林，洒洒竹窗松屋。隐君试问何如，高咏考盘在谷。
题山水画·其一
作者：郑真
朝代：明

迭嶂密云深树，前溪流水长桥。天外鸟飞斜日，蹇驴归兴逍遥。
题山水画·其二
作者：郑真
朝代：明

重重石径云林，洒洒竹窗松屋。隐君试问何如，高咏考盘在谷。
题广信府李经历仲谋听松轩
作者：郑真
朝代：明

高住松崖最上层，玉人琚佩不胜清。翠涛汹涌蛟龙舞，仙籁萧骚鹳鹤惊。笑指钧天谈昨梦，儗烦乐府变新声。山人要识陶弘景，风月秋高许结盟。
题广信府李经历仲谋所藏画 其一 海棠画眉
作者：郑真
朝代：明

瑶池信杳思氤氲，聒聒春声怪汝频。问道海棠初睡起，风流谁是画眉人。
题广信府李经历仲谋所藏画 其三 抱琴图
作者：郑真
朝代：明

紫霞洞客已仙游，故国湖山草树秋。鸾鹤九霄音信杳，欲将哀怨寄清流。
题广信府李经历仲谋所藏画 其二 梅花寒雀
作者：郑真
朝代：明

谁传春信到人间，涧谷神仙玉雪颜。冻雀预知生处乐，枝栖不似纥干山。
题广信府李经历仲谋所藏画 其五 把菊图
作者：郑真
朝代：明

解印归来事已非，秋深霜菊锦成围。秫田两顷都为酒，林下何须候白衣。
题广信府李经历仲谋所藏画 其六 爱莲图
作者：郑真
朝代：明

炎天水面独摇风，谁识先生梗槩同。不是棹歌明月夜，袜罗清浅湿香红。
题广信府李经历仲谋所藏画 其四 折梅图
作者：郑真
朝代：明

冰雪天高独鹤飞，山中处士薜萝衣。岁寒清节凭谁共，折得梅花及早归。
题广信府李经历仲谋所藏画·海棠画眉
作者：郑真
朝代：明

瑶池信杳思氤氲，聒聒春声怪汝频。问道海棠初睡起，风流谁是画眉人。谁传春信到人间，涧谷神仙玉雪颜。冻雀预知生处乐，枝栖不似纥干山。紫霞洞客已仙游，故国湖山草树秋。鸾鹤九霄音信杳，欲将哀怨寄清流。冰雪天高独鹤飞，山中处士薜萝衣。岁寒清节凭谁共，折得梅花及早归。解印归来事已非，秋深霜菊锦成围。秫田两顷都为酒，林下何须候白衣。炎天水面独摇风，谁识先生梗槩同。不是棹歌明月夜，袜罗清浅湿香红。
题广信李通判梅竹画四轴
作者：郑真
朝代：明

山中消息问如何，昨夜前村雪更多。莫道此君坚节操，玉妃还得共婆娑。冰雪天寒不自禁，晚风吹动翠阴阴。溪光一片清如镜，照见佳人铁石心。帝子湘江翠袖寒，云深风雪佩珊珊。罗浮仙客频相遇，牢落冰姿不耐看。姑射神人杂佩瑶，月明深夜许相招。鹤声唤起瑶台梦，百尺琅玕雪未消。
题广信李通判梅竹画四轴·其一
作者：郑真
朝代：明

山中消息问如何，昨夜前村雪更多。莫道此君坚节操，玉妃还得共婆娑。
题广信李通判梅竹画四轴·其三
作者：郑真
朝代：明

帝子湘江翠袖寒，云深风雪佩珊珊。罗浮仙客频相遇，牢落冰姿不耐看。
题广信李通判梅竹画四轴·其二
作者：郑真
朝代：明

冰雪天寒不自禁，晚风吹动翠阴阴。溪光一片清如镜，照见佳人铁石心。
题广信李通判梅竹画四轴·其四
作者：郑真
朝代：明

姑射神人杂佩瑶，月明深夜许相招。鹤声唤起瑶台梦，百尺琅玕雪未消。
题广信王氏园菊本十种 其一 胜金黄
作者：郑真
朝代：明

幽花黄胜袅蹄金，唤醒人间富贵心。正色本来天造化，风霜不怕九秋阴。
题广信王氏园菊本十种 其七 状元红
作者：郑真
朝代：明

西风花看状元红，芳气纷纷正恼公。莫向人间夸折桂，当年也到广寒宫。
题广信王氏园菊本十种 其三 相袍紫
作者：郑真
朝代：明

□□□□□□□，西风篱落九秋高。檀心岂羡公侯贵，彭泽归来独慕陶。
题广信王氏园菊本十种 其九 榜眼黄
作者：郑真
朝代：明

榜眼谁夸进士科，却怜秋色恼人多。双瞳眩转金钱富，无酒陶潜奈汝何。
题广信王氏园菊本十种 其二 御爱黄
作者：郑真
朝代：明

秋香送喜入天容，采采承恩雨露浓。愿奉君王千万寿，御袍黄映玉袍重。
题广信王氏园菊本十种 其五 赛琼华
作者：郑真
朝代：明

往事繁华逐水流，西风吹梦到扬州。花心不与青春竞，冰雪萧萧过九秋。
题广信王氏园菊本十种 其八 探花白
作者：郑真
朝代：明

忆向琼林去探花，瑶台玉宇认天家。月明彷佛群仙过，素袖娉婷帻岸纱。
题广信王氏园菊本十种 其六 万卷书
作者：郑真
朝代：明

芳信谁传万卷书，花神可是费工夫。凭君寄与陶居士，香露漙漙泻玉壶。
题广信王氏园菊本十种 其十 金佛莲
作者：郑真
朝代：明

潮音洞里现慈颜，万朵金莲雪浪间。花色近人秋似海，恍然身到补陀山。
题广信王氏园菊本十种 其四 鹤顶红
作者：郑真
朝代：明

折得秋葩鹤顶红，丹砂点染幻神功。苦心欲寄蓬莱客，愿借胎仙两翼风。
题广信王氏园菊本十种·胜金黄
作者：郑真
朝代：明

幽花黄胜袅蹄金，唤醒人间富贵心。正色本来天造化，风霜不怕九秋阴。秋香送喜入天容，采采承恩雨露浓。愿奉君王千万寿，御袍黄映玉袍重。□□□□□□□，西风篱落九秋高。檀心岂羡公侯贵，彭泽归来独慕陶。折得秋葩鹤顶红，丹砂点染幻神功。苦心欲寄蓬莱客，愿借胎仙两翼风。往事繁华逐水流，西风吹梦到扬州。花心不与青春竞，冰雪萧萧过九秋。芳信谁传万卷书，花神可是费工夫。凭君寄与陶居士，香露漙漙泻玉壶。西风花看状元红，芳气纷纷正恼公。莫向人间夸折桂，当年也到广寒宫。忆向琼林去探花，瑶台玉宇认天家。月明彷佛群仙过，素袖娉婷帻岸纱。榜眼谁夸进士科，却怜秋色恼人多。双瞳眩转金钱富，无酒陶潜奈汝何。潮音洞里现慈颜，万朵金莲雪浪间。花色近人秋似海，恍然身到补陀山。
题庐山图送凤府掾童思谦
作者：郑真
朝代：明

年来有梦入匡庐，列嶂芙蓉看画图。天近云霞浮几席，风生涧壑奏笙竽。杂花织就千机锦，飞瀑倾翻万斛珠。鸑鷟出巢翔廓落，蜿蜒奋蛰幻虚无。草堂正可寻栖隐，槐府何烦肃步趋。彭泽归来联法社，长庚揽结拟仙都。芸香晚砌书连架，秫熟秋田酒满壶。送子名门双阙下，萧萧清思眇江湖。
题庐山瀑布图
作者：郑真
朝代：明

香炉峰上梦曾游，晴瀑声喧万壑秋。要与谪仙长作伴，白云深处独相求。
题庾岭图
作者：郑真
朝代：明

夹道凉生涧壑秋，曲江祠下思悠悠。倚栏人在空中语，南去东南可自休。两崖天倚画图开，万里风高猿啸哀。闻道万年崔相国，白头也复赐归来。
题庾岭图·其一
作者：郑真
朝代：明

夹道凉生涧壑秋，曲江祠下思悠悠。倚栏人在空中语，南去东南可自休。
题庾岭图·其二
作者：郑真
朝代：明

两崖天倚画图开，万里风高猿啸哀。闻道万年崔相国，白头也复赐归来。
题张天师画
作者：郑真
朝代：明

飞流千尺泻银河，松屋深深碧涧阿。雨霁长桥泥尚滑，携琴归去意如何。
题思孝庵
作者：郑真
朝代：明

天外寒峰紫翠重，亭亭华表拂空蒙。衣冠蒙漠神游远，俎豆缤纷孝享通。宰木含情凄夜雨，蓼莪有泪洒秋风。百年遗德辉泉壤，行看鸾章宠赠丰。
题扇面
作者：郑真
朝代：明

插天峭壁两门开，落木风高万壑哀。酒熟山家烦折柬，蹇驴正待过桥来。
题扇面
作者：郑真
朝代：明

断坡高树昼阴阴，行转清溪路更深。可是草堂人不见，西风萧飒鹤孤吟。
题扇面
作者：郑真
朝代：明

烟雨初晴翠树浓，梵王楼阁晓重重。客行素饱经纶术，任汝斋堂饭后钟。
题扇面
作者：郑真
朝代：明

白云深处树重重，碧水光涵一镜空。世外红尘飞不到，祇消挥扇听松风。遥山祇在半空中，沧海蓬莱有路通。双树西风秋洒洒，仙游一曲寄丝桐。
题扇面·其一
作者：郑真
朝代：明

白云深处树重重，碧水光涵一镜空。世外红尘飞不到，祇消挥扇听松风。
题扇面·其二
作者：郑真
朝代：明

遥山祇在半空中，沧海蓬莱有路通。双树西风秋洒洒，仙游一曲寄丝桐。
题敬义斋卷
作者：郑真
朝代：明

肃襟清坐自惺惺，玩易焚香倚石屏。一片灵台明似镜，天光云影对空青。青青编简炫春晖，表里工夫世所希。妙悟不烦频出户，满街尘土污人衣。别来久不见山阴，想象高秋玉雪襟。大手文章劳撰述，百年复见圣贤心。
题敬义斋卷·其一
作者：郑真
朝代：明

肃襟清坐自惺惺，玩易焚香倚石屏。一片灵台明似镜，天光云影对空青。
题敬义斋卷·其三
作者：郑真
朝代：明

别来久不见山阴，想象高秋玉雪襟。大手文章劳撰述，百年复见圣贤心。
题敬义斋卷·其二
作者：郑真
朝代：明

青青编简炫春晖，表里工夫世所希。妙悟不烦频出户，满街尘土污人衣。
题文江卷
作者：郑真
朝代：明

松窗高倚碧崔嵬，滚滚长江天际来。春雨半空龙变幻，暮云千里鹤飞回。神仙入海鸾车驻，慈母升堂燕席开。宪府从容归未得，绿阴清昼赋南陔。西江遥望白云层，万里光辉近玉绳。地脉聚灵多俊杰，天潢演派见孙曾。悬崖鸟道秋风杖，隔岸渔家夜雨灯。山水娱情吾欲去，老来双鬓雪鬅鬙。松竹庭阶舞袖齐，锦萱开傍绣帘低。鸾刀缕切鱼成脍，翠釜珍烹鹿进臡。使节增华催入幕，天恩有待赐封泥。江花江水春风衷，落日遥闻唱大堤。
题文江卷·其一
作者：郑真
朝代：明

松窗高倚碧崔嵬，滚滚长江天际来。春雨半空龙变幻，暮云千里鹤飞回。神仙入海鸾车驻，慈母升堂燕席开。宪府从容归未得，绿阴清昼赋南陔。
题文江卷·其三
作者：郑真
朝代：明

松竹庭阶舞袖齐，锦萱开傍绣帘低。鸾刀缕切鱼成脍，翠釜珍烹鹿进臡。使节增华催入幕，天恩有待赐封泥。江花江水春风衷，落日遥闻唱大堤。
题文江卷·其二
作者：郑真
朝代：明

西江遥望白云层，万里光辉近玉绳。地脉聚灵多俊杰，天潢演派见孙曾。悬崖鸟道秋风杖，隔岸渔家夜雨灯。山水娱情吾欲去，老来双鬓雪鬅鬙。
题方壶山水图
作者：郑真
朝代：明

花草重重涧壑春，卜居秖欲谢嚣尘。道逢谷口耕云客，莫是当年郑子真。
题方壶枯木图
作者：郑真
朝代：明

石林苍竹蔼云烟，古木萧萧雨露边。莫道散材无用处，藤萝何事苦相缠。
题方壶溪山秋兴
作者：郑真
朝代：明

文笔峰头晚翠浓，风流墨客笑临邛。林泉拌得千钟醉，挥写平生锦绣胸。
题方壶溪山胜处
作者：郑真
朝代：明

万迭溪山万丈溪，两舟相逐过林西。幽栖不作金銮梦，莫遣哀猿夜半啼。
题方壶闲云潭影
作者：郑真
朝代：明

点点遥山落影边，水光云影两悠然。俗尘不到林深处，一片灵台万古天。
题方壶青山白石图
作者：郑真
朝代：明

方壶跨鹤上青天，供奉先生亦已仙。想象风流何处觅，云山云水故依然。皋比坐拥画堂春，日日青山看白云。海岳天高归未得，鹧鸪声断思缤纷。
题方壶青山白石图·其一
作者：郑真
朝代：明

方壶跨鹤上青天，供奉先生亦已仙。想象风流何处觅，云山云水故依然。
题方壶青山白石图·其二
作者：郑真
朝代：明

皋比坐拥画堂春，日日青山看白云。海岳天高归未得，鹧鸪声断思缤纷。
题春江游玩图
作者：郑真
朝代：明

江上舟行不问潮，千金换酒特相邀。莺花正及青春乐，隔岸何人唱大招。桃花渡口水如天，沧海蓬莱问列仙。老我长淮归未得，春风矫首白云边。
题春江游玩图·其一
作者：郑真
朝代：明

江上舟行不问潮，千金换酒特相邀。莺花正及青春乐，隔岸何人唱大招。
题春江游玩图·其二
作者：郑真
朝代：明

桃花渡口水如天，沧海蓬莱问列仙。老我长淮归未得，春风矫首白云边。
题春江送别图
作者：郑真
朝代：明

江水西流日夜声，棹郎挝鼓唤登程。滕王阁上神仙客，一曲空歌待月明。满眼青山紫翠重，天风缥缈送孤篷。凭君一吸西江水，洗涤平生锦绣胸。渡头人唱竹枝歌，千里江山奈远何。春水光寒沙渚阔，忘机却爱白鸥多。风流马上为谁来，一叶风帆早欲开。好向紫金山下过，五云深处是三台。
题春江送别图
作者：郑真
朝代：明

画船江水漾晴空，迭迭云山锦绣中。冠佩入朝宫阙近，莺花三月正春风。
题春江送别图·其一
作者：郑真
朝代：明

江水西流日夜声，棹郎挝鼓唤登程。滕王阁上神仙客，一曲空歌待月明。
题春江送别图·其三
作者：郑真
朝代：明

渡头人唱竹枝歌，千里江山奈远何。春水光寒沙渚阔，忘机却爱白鸥多。
题春江送别图·其二
作者：郑真
朝代：明

满眼青山紫翠重，天风缥缈送孤篷。凭君一吸西江水，洗涤平生锦绣胸。
题春江送别图·其四
作者：郑真
朝代：明

风流马上为谁来，一叶风帆早欲开。好向紫金山下过，五云深处是三台。
题春萱堂
作者：郑真
朝代：明

双亲鹤发画堂中，生意森森合化工。夜月天高垂翠黛，午风日暖艳金红。舞衣笑奉仪容接，仙箓欣夸福寿同。百岁一门歌具庆，恩封早赐大明宫。
题昭仁寺碑
作者：郑真
朝代：明

隋家天子普六茹，五儿一气夸胤祚。噬脐追悔废立乖，忍死空惭独孤误。大业改号朝新君，北南乐土无惊尘。锦帆楼船驾河汴，琼花看遍江都春。春梦繁华眼前别，纵意淫奢宁改辙。乱离四海金铁鸣，杀人如麻川流血。咸阳不见翠华归，独夫剚刃谁其悲。寰宇皇皇望真主，秋风晋水神龙飞。秦王上将天日表，草昧群雄如电扫。锁枷械钮俘累累，献凯归来京阙晓。蕞哉小丑据豳岐，奉将天讨森熊貔。两军一战胜负决，倒戈弃甲愁疮痍。阵前骈首就诛戮，百里僵尸京观筑。惊磷明灭艳青红，长夜冥冥听鬼哭。贞观年来歌太平，恩波直欲流泉扃。丹碧楼台五云起，金身宝座联珠缨。吁嗟死者焉可作，冥福全资大皇觉。茫茫苦海渡慈航，净土西天归极乐。贝叶翻经白马驮，神人现相严撝诃。法师上奏帝颜悦，倾心事佛真如何。龟趺螭首穹碑树，谏议文章重回护。书丹彷佛虞永兴，独怪当时名弗署。银钩铁画睹斯文，摩空鳌背愁斜曛。片言诛意凛斧钺，遐思渺渺凌秋云。自古明王严放伐，汤武吊民宁嗜杀。往事悠悠且莫论，要与书家论波磔。
题曲江饯别图
作者：郑真
朝代：明

昔在唐家隆帝业，仙李盘根夸奕叶。曲江形胜冠名都，一镜光涵浪波帖。香花节候春日低，楼船载妓如城围。公子千金买歌笑，酒酣拔剑鱼龙飞。太平无事息争战，科场妙中穿杨箭。金榜题名雁塔高，同向江头赴秋宴。是时南苑集旗旌，君臣岂乐接镐京。霓裳羽衣教法曲，千门万户皆新声。鼓鼙动地渔阳变，旧日繁华都不见。白头愁杀杜陵翁，春日潜行泪如霰。桑田悠悠知几年，大明赫日当中天。方面专城分阃寄，红莲幕下罗群贤。吴君惯作都司客，啸歌曾醉长安陌。春深修禊濯冠缨，爱看江心明月白。青云咫尺步亨衢，鹏抟万里真雄图。群公宴饯集冠盖，酒酣击碎青珊瑚。笑我淮南两相遇，矫首咸阳问亲故。曲江愿得与同游，怅望西山愁日暮。
题松存斋
作者：郑真
朝代：明

君家种德自先公，存得山中几树松。仙籁满林搏化鹤，翠涛滚壑舞群龙。九重路与云霄接，百岁恩承雨露浓。见说明堂求柱石，荣华何止大夫封。
题松柏图
作者：郑真
朝代：明

山中长笑锦红开，风雪宁甘万壑哀。老我勿堪为柱石，般师斤斧不须来。
题松竹轩
作者：郑真
朝代：明

亭亭华构倚晴空，松竹溪山罨画中。翠凤羽毛低夜月，苍龙鳞甲动秋风。三公梦入瑶台远，六逸吟联绮席同。笑我同乡须一过，倚窗坐对烛花红。
题林和靖观梅扇
作者：郑真
朝代：明

湖天空阔翠林深，洒洒逋仙玉雪襟。不是梅花知出处，凭谁同守岁寒心。
题枯木图
作者：郑真
朝代：明

千章乔木挺苍苍，都入天家作栋梁。惟有老身无用处，岁寒岩壑饱冰霜。
题枯木鸲鹆图
作者：郑真
朝代：明

锦绣山林怅寂寥，西风落木晚萧萧。幽禽却解知人意，学得鸾笙叶凤韶。
题柳公权玄秘塔铭
作者：郑真
朝代：明

何处浮图葬衲师，斯文犹得睹残碑。想当放手书丹日，正似从容笔谏时。君家书法已三传，琬琰文章到处镌。闻说贤郎当跨灶，银钩爱学柳诚悬。
题柳公权玄秘塔铭·其一
作者：郑真
朝代：明

何处浮图葬衲师，斯文犹得睹残碑。想当放手书丹日，正似从容笔谏时。
题柳公权玄秘塔铭·其二
作者：郑真
朝代：明

君家书法已三传，琬琰文章到处镌。闻说贤郎当跨灶，银钩爱学柳诚悬。
题桂林图
作者：郑真
朝代：明

爱看丹桂倚林皋，花下仙人白纻袍。应为名家多积德，不因招隐赋离骚。鹤巢声出青云表，蟾窟香传玉宇高。忆向西风曾折取，待君初度醉挥毫。
题桃花
作者：郑真
朝代：明

一曲来听点绛唇，暖风花下晏芳春。何由种得千年实，赠与东家百岁人。
题桃花图
作者：郑真
朝代：明

路入天台第几重，桃花流水暖溶溶。洞中如见佳人面，好吐平生锦绣胸。一点妖红早着花，春风处处看云霞。就中欲问千年实，笑指瑶池阿母家。
题桃花图·其一
作者：郑真
朝代：明

路入天台第几重，桃花流水暖溶溶。洞中如见佳人面，好吐平生锦绣胸。
题桃花图·其二
作者：郑真
朝代：明

一点妖红早着花，春风处处看云霞。就中欲问千年实，笑指瑶池阿母家。
题桃花赠郑良琪
作者：郑真
朝代：明

淮天锦绣正缤纷，花下传杯赠去人。千里若归瀛海上，东风好寄故园春。
题梅
作者：郑真
朝代：明

玉皇宫阙拥群姬，缟素飘飘杂佩垂。侍辇恩深频早起，不禁霜雪立多时。
题梅
作者：郑真
朝代：明

秋魁不得占春魁，惭负孤根雪里开。问汝不堪调鼎鼐，岁寒只许赋归来。
题梅桧图
作者：郑真
朝代：明

春梦繁华正可怜，山深岁暮爱清妍。疏枝落落初开萼，老树亭亭远际天。飞瀑听从干涧底，悬崖望近片云边。沧溟咫尺蓬莱岛，笑我归来要学仙。
题梅竹
作者：郑真
朝代：明

断崖人立锦皴粼，翠袖娉婷不惹尘。独有玉姬来索笑，岁寒霜雪许为邻。
题梅花
作者：郑真
朝代：明

岁寒为客楚天涯，遥忆西湖处士家。千里梦回霜月白，起看倒影在窗纱。玉皇殿上会群仙，绰约丰肌映雪妍。晏罢归寻蓬岛路，紫鸾飞入海云边。春风消息问梅花，冰雪那禁老岁华。有约玉人终不到，凭谁觅得画图夸。姑射仙妃礼玉宸，孤芳占得御园春。君恩天上怜才俊，赐与螭头第一人。花仙雪里喜相过，占得青春有许多。见说商岩正招隐，调羹事业果如何。孤芳老干雪崖重，六出春涵造化工。千里西湖魂梦杳，紫箫吹断月明中。
题梅花
作者：郑真
朝代：明

风流不见琼妃面，欲寄多情语未工。山鹤一声天欲晓，寒香浮动月明中。
题梅花·其一
作者：郑真
朝代：明

岁寒为客楚天涯，遥忆西湖处士家。千里梦回霜月白，起看倒影在窗纱。
题梅花·其三
作者：郑真
朝代：明

春风消息问梅花，冰雪那禁老岁华。有约玉人终不到，凭谁觅得画图夸。
题梅花·其二
作者：郑真
朝代：明

玉皇殿上会群仙，绰约丰肌映雪妍。晏罢归寻蓬岛路，紫鸾飞入海云边。
题梅花·其五
作者：郑真
朝代：明

花仙雪里喜相过，占得青春有许多。见说商岩正招隐，调羹事业果如何。
题梅花·其六
作者：郑真
朝代：明

孤芳老干雪崖重，六出春涵造化工。千里西湖魂梦杳，紫箫吹断月明中。
题梅花·其四
作者：郑真
朝代：明

姑射仙妃礼玉宸，孤芳占得御园春。君恩天上怜才俊，赐与螭头第一人。
题梅花图
作者：郑真
朝代：明

我昔达蓬山下住，绕屋梅花千万树。瀛洲仙子日相招，百折衣裙翻缟素。近年为客淮上山，老来霜雪怜形颜。要与花神同一笑，重重岩壑劳跻攀。疏枝冷蕊孤檐下，妙手凭君写图画。笔法宛如杨补之，笑向樽前索高价。山中佳人白玉肌，岁寒问我何当归。要把长琴作三弄，梦里魂随双鹤飞。
题梅隐卷
作者：郑真
朝代：明

山南山北种梅花，何似西湖处士家。铁石誓同坚节操，轩车宁复慕荣华。瑶琴曲奏宫商叶，画角声传梦寐赊。独鹤归来天万里，笑看疏影上窗纱。
题梅雪卷
作者：郑真
朝代：明

银海光摇六出花，晴香一树映窗纱。谁陪东郭先生履，远访西湖处士家。皓素本来同造化，清寒不许炫豪奢。卷帘爱索群姬笑，取水春烹雀舌茶。
题槐庭
作者：郑真
朝代：明

白日高堂正绿阴，座中宾客尽华簪。门阑预儗公侯谶，嗣续宁忘举子心。碧落晴看双凤下，清风晚听一蝉吟。南来千里难为客，胜赏何由杖履临。
题欧阳率更九成宫碑赠南昌万玉麟先生来淮海以诗名有子名孟雅知临淮县以实封论事升知泗州云
作者：郑真
朝代：明

洪都仙客佩玲玲，淮海归来双眼青。笑指囊中无长物，逢人许看醴泉铭。
题水仙
作者：郑真
朝代：明

湘江仙子佩珊珊，罗袜凌波翠袖寒。目断楚云归未得，岁阑冰雪两相看。
题汤宣使诗卷内有贡院谒赵六先生之作
作者：郑真
朝代：明

宾兴诏下五云浮，济济衣冠拜冕旒。多士正须夸俊造，诸公当复羡材猷。山风萧飒槐忙日，江雨缤纷棘荐秋。却笑老生空忝窃，两年魁选说明州。
题沈先生林塘读书图
作者：郑真
朝代：明

古来经训拟菑畬，谁似昌黎训阿符。笑我林塘风月夜，西窗梦里听咿唔。
题沈在新便面
作者：郑真
朝代：明

红叶飘萧涧壑重，遥青矗矗倚浮空。山川自古夸形胜，不是吴中是越中。
题沈生镛所藏山水图
作者：郑真
朝代：明

蹇驴千里倦驰驱，咫尺青霄近帝都。何似山中垂白叟，钓舟一叶向江湖。
题浮玉山房
作者：郑真
朝代：明

削成尖玉涌玻瓈，疑似昆仑瀚海西。宝气伏藏丹壑暗，佩声缥缈彩云低。长材自许充瑚琏，高爵终期赐璧圭。夜月秋深瑶帙启，浮光耿耿烛星奎。
题渔樵问答图
作者：郑真
朝代：明

百年生计近如何，霜雪萧萧鬓未皤。我志在山君在水，负薪何似得鱼多。山中应许暂逍遥，滚滚尘埃远市朝。见说朝廷正招隐，吾侬未必老渔樵。
题渔樵问答图·其一
作者：郑真
朝代：明

百年生计近如何，霜雪萧萧鬓未皤。我志在山君在水，负薪何似得鱼多。
题渔樵问答图·其二
作者：郑真
朝代：明

山中应许暂逍遥，滚滚尘埃远市朝。见说朝廷正招隐，吾侬未必老渔樵。
题瀛洲夜宴图
作者：郑真
朝代：明

天风杂沓送鸣珂，樽俎纷纭乐事多。明日有人陈奏疏，当筵数问夜如何。
题王右军书扇面
作者：郑真
朝代：明

越山高步碧云梯，洗墨池寒落照低。仙子已骑鸾鹤去，白团如月问谁题。
题瓶梅
作者：郑真
朝代：明

百花头上占春开，谁向山中折得来。碧水铜瓶甘作伴，夜深飞梦过瑶台。
题画
作者：郑真
朝代：明

万仞苍崖璧立，双溪碧水环流。过眼浮尘滚滚，山中好度春秋。
题画
作者：郑真
朝代：明

六月炎州如火，秖思林下清风。千里湘江帝子，夜来遗佩玲珑。
题画
作者：郑真
朝代：明

彩云影动丹崖，皓月光寒珠树。待君载我扁舟，万里瀛洲归去。
题画
作者：郑真
朝代：明

楼台金碧五云边，秋水光涵一镜天。山郭蹇驴人去远，夕阳应棹渡头船。
题画二首
作者：郑真
朝代：明

曾过坡仙放鹤亭，黄茅冈顶思冥冥。相亲有客须拌醉，好语逢人不倦听。一水倾翻千涧碧，两厓浮动半天青。旧游恍惚浑成梦，聊复题诗上画屏。古木藤萝翠雨飘，重峦绝壁倚云霄。坐随行径秋多露，渡唤长江晚有潮。机事相忘鸥影只，封书欲寄雁飞遥。十年虚负瀛洲约，愁听仙家奏玉箫。
题画二首·其一
作者：郑真
朝代：明

曾过坡仙放鹤亭，黄茅冈顶思冥冥。相亲有客须拌醉，好语逢人不倦听。一水倾翻千涧碧，两厓浮动半天青。旧游恍惚浑成梦，聊复题诗上画屏。
题画二首·其二
作者：郑真
朝代：明

古木藤萝翠雨飘，重峦绝壁倚云霄。坐随行径秋多露，渡唤长江晚有潮。机事相忘鸥影只，封书欲寄雁飞遥。十年虚负瀛洲约，愁听仙家奏玉箫。
题画梅
作者：郑真
朝代：明

来看南枝与北枝，溪头立雪思离离。逢人若问调羹事，须待青青着子时。
题画竹
作者：郑真
朝代：明

轩居曾种碧琅玕，满目秋声白昼寒。旧日林泉今总废，画图空向醉中看。
题画送陈驿丞
作者：郑真
朝代：明

锦绮云霞盼九重，故人来到且从容。大材正要为梁栋，笑指桥南百尺松。奎星高照海天涯，万里车书正一家。黼座云开丹陛近，春风顾插御筵花。
题画送陈驿丞·其一
作者：郑真
朝代：明

锦绮云霞盼九重，故人来到且从容。大材正要为梁栋，笑指桥南百尺松。
题画送陈驿丞·其二
作者：郑真
朝代：明

奎星高照海天涯，万里车书正一家。黼座云开丹陛近，春风顾插御筵花。
题瘦马图
作者：郑真
朝代：明

万里沙场踏雪还，凌然病骨箭痕斑。内官有意勤刍牧，置在春风十二闲。
题睢履道红碧桃花赠李经历
作者：郑真
朝代：明

天台仙子佩珊珊，浅碧深红对面看。石洞无踪春梦远，东风晓起不胜寒。天涯一片武陵霞，满眼春光处处花。莫道繁华浑似梦，周南正好咏宜家。
题睢履道红碧桃花赠李经历·其一
作者：郑真
朝代：明

天台仙子佩珊珊，浅碧深红对面看。石洞无踪春梦远，东风晓起不胜寒。
题睢履道红碧桃花赠李经历·其二
作者：郑真
朝代：明

天涯一片武陵霞，满眼春光处处花。莫道繁华浑似梦，周南正好咏宜家。
题碧山诗卷
作者：郑真
朝代：明

山翁结屋倚空青，猿鹤招呼月里听。流水落花春寂寂，白云深树昼冥冥。久知妙法超三昧，仍许离骚赋独醒。老我尚耽丘壑趣，篮舆儗欲叩松扃。
题碧桃花画
作者：郑真
朝代：明

春风满院碧桃开，不见瑶池阿母来。一曲吹残双凤管，共谁歌笑倚楼台。
题祝洞天云山图
作者：郑真
朝代：明

客邸遥闻祝洞天，蓬莱岛上友群仙。试求鸾鹤飞升处，云在青山月满川。
题秋山图送梁先生
作者：郑真
朝代：明

雁门关外万山重，天籁萧萧涧壑中。作客边廷归未得，白云翘首海瀛东。
题秋林卷
作者：郑真
朝代：明

山色满帘空翠飞，萧萧篱落傍清溪。菊花试把金杯泛，柿叶频将彩笔题。夜月梦回缑岭鹤，晚风吟伴宋窗鸡。百年未负林泉志，秖恐天书召紫泥。
题秋江举网图
作者：郑真
朝代：明

西风波浪刮鱼腥，何处幽人独下罾。百岁想甘清节守，桐江不必问严陵。
题秋江送别图
作者：郑真
朝代：明

忆上西江贡士船，故人把酒意茫然。今年却送南归客，红树秋山怅远天。烟雨秋深紫翠浓，仙人楼阁暮重重。故园松菊西风外，笑指天台第一峰。
题秋江送别图·其一
作者：郑真
朝代：明

忆上西江贡士船，故人把酒意茫然。今年却送南归客，红树秋山怅远天。
题秋江送别图·其二
作者：郑真
朝代：明

烟雨秋深紫翠浓，仙人楼阁暮重重。故园松菊西风外，笑指天台第一峰。
题竹
作者：郑真
朝代：明

山中留得岁寒枝，冰雪棱棱不受欺。莫道此君无变化，春雷唤起箨龙儿。
题红梅
作者：郑真
朝代：明

岁寒曾到玉皇家，浅浅琼杯醉碧霞。睡起不知凡骨换，分明素质点丹砂。绰约山中万玉妃，冰天有梦到瑶池。调羹誓许供珍御，却笑春风上玉肌。
题红梅
作者：郑真
朝代：明

罗浮仙骨换丹砂，百折飞裙染翠霞。酒晕未消寒起早，夜来赐宴玉皇家。
题红梅
作者：郑真
朝代：明

花仙曾到玉皇家，有敕春香泛紫霞。薄醉着颜红有晕，日高含笑近窗纱。
题红梅·其一
作者：郑真
朝代：明

岁寒曾到玉皇家，浅浅琼杯醉碧霞。睡起不知凡骨换，分明素质点丹砂。
题红梅·其二
作者：郑真
朝代：明

绰约山中万玉妃，冰天有梦到瑶池。调羹誓许供珍御，却笑春风上玉肌。
题红菊
作者：郑真
朝代：明

西风有梦过园篱，帐底佳人睡起迟。应是秋香空淡泊，晓妆亦得点胭脂。
题绿阴深处
作者：郑真
朝代：明

萧萧松竹翠交加，五里桥南处士家。化育尽令饶雨露，山游终许载云霞。岩花乱发双扉暗，涧水潜通一径赊。老我已忘尘俗念，长生试欲问丹砂。
题网鱼图
作者：郑真
朝代：明

夜来山雨水增波，岩壑遥闻欸乃歌。笑指两船撑欲近，问渠何处得鱼多。
题老柏图
作者：郑真
朝代：明

风霜摧折凤凰枝，岩壑犹存铁石姿。老朽何堪为世用，丹心祇许老天知。
题胡仲厚先生山水图
作者：郑真
朝代：明

范宽笔法夸神妙，安定胡君契深要。向来赠我山居图，恍入蓬莱循海峤。祇今远作灵峰游，层崖迭巘涵清秋。浮岚散尽雨新霁，万丈倒挂银河流。金碧楼台半天倚，下视人间深涧底。南扉北崦近相望，苍树重重碧云起。危桥两两如垂虹，跨驴策杖纷相从。林深谁怜采樵者，双肩轧轧悬崖重。浮世光阴去如电，往者忧劳来者倦。异乡相见祇须臾，礼俗人情空恋恋。十洲三岛沧溟天，梦回夜半闻啼鹃。故园松菊幸无恙，挥毫欲赋归来篇。寄语当时老丘壑，百岁襟期宛如昨。安期羡门如可招，便与山中侣猿鹤。
题胡仲厚先生画
作者：郑真
朝代：明

楼阁重重最上头，石桥有路接蓬洲。多才欲着兴公赋，适意须招太傅游。棘屋半藏岩日晓，松关深锁涧云秋。郭熙自得忘言趣，挂壁争看醉墨流。
题芥坡图
作者：郑真
朝代：明

雨歇山青云出溪，芥苗初长净无泥。夜来插得新篱障，不梦羝羊踏破畦。
题苏武握节图
作者：郑真
朝代：明

啮雪餐毡使节孤，老来不肯困穷途。如何娶妇为姬妾，教得生儿也姓苏。草冻沙干又乳羝，天寒大窖雪成围。节毛落尽空头白，忍死边廷未得归。
题苏武握节图·其一
作者：郑真
朝代：明

啮雪餐毡使节孤，老来不肯困穷途。如何娶妇为姬妾，教得生儿也姓苏。
题苏武握节图·其二
作者：郑真
朝代：明

草冻沙干又乳羝，天寒大窖雪成围。节毛落尽空头白，忍死边廷未得归。
题莆田羽士云所卷
作者：郑真
朝代：明

仙家楼阁望三山，人在祥云缥缈间。每欲随风归洞府，曾因作雨向尘寰。剑光变幻鼋鼍窟，丹气氤氲虎豹关。笑我无心从去住，蓬莱顶上候瑶环。
题菊花图
作者：郑真
朝代：明

御袍黄间状元红，剪刻原归造化工。陶令归来秋正好，可能无酒醉西风。随班曾赋御前题，携得秋香满袖归。自愧恩光无补报，西风篱落思依依。
题菊花图·其一
作者：郑真
朝代：明

御袍黄间状元红，剪刻原归造化工。陶令归来秋正好，可能无酒醉西风。
题菊花图·其二
作者：郑真
朝代：明

随班曾赋御前题，携得秋香满袖归。自愧恩光无补报，西风篱落思依依。
题菜图
作者：郑真
朝代：明

绿畦雨过润如酥，瓮有新齑市有酤。三月已应忘肉味，先生近欲传冰壶。
题萱花图赠胡伯霖
作者：郑真
朝代：明

翠筳金萼正重重，堂下佳儿舞袖红。鹤发双亲同一笑，秖须长日倚熏风。淮南千里见萱花，一寸芳心未有涯。见说北堂人不老，归来须作画图夸。
题萱花图赠胡伯霖·其一
作者：郑真
朝代：明

翠筳金萼正重重，堂下佳儿舞袖红。鹤发双亲同一笑，秖须长日倚熏风。
题萱花图赠胡伯霖·其二
作者：郑真
朝代：明

淮南千里见萱花，一寸芳心未有涯。见说北堂人不老，归来须作画图夸。
题蔡琰归汉图
作者：郑真
朝代：明

玉颜没入左贤王，万里天高恨雪霜。名父不应儿失节，九泉羞杀蔡中郎。呜咽胡笳曲未终，秋风马上路匆匆。梦回暗忆恩情重，毡帐寒深雪满空。銮车处处看春花，又过陈留董祀家。不是戎王荒塞夜，夜深何事咽悲笳。历历风沙貌得真，两雏牵挽意逡巡。不知野店黄昏后，谁画当年断臂人。
题蔡琰归汉图·其一
作者：郑真
朝代：明

玉颜没入左贤王，万里天高恨雪霜。名父不应儿失节，九泉羞杀蔡中郎。
题蔡琰归汉图·其三
作者：郑真
朝代：明

銮车处处看春花，又过陈留董祀家。不是戎王荒塞夜，夜深何事咽悲笳。
题蔡琰归汉图·其二
作者：郑真
朝代：明

呜咽胡笳曲未终，秋风马上路匆匆。梦回暗忆恩情重，毡帐寒深雪满空。
题蔡琰归汉图·其四
作者：郑真
朝代：明

历历风沙貌得真，两雏牵挽意逡巡。不知野店黄昏后，谁画当年断臂人。
题观泉图
作者：郑真
朝代：明

我家四明山谷间，清溪碧涧流潺潺。石床侧目试一听，恍如仙子鸣瑶环。山中夜来新雨足，更上重峦看晴瀑。银河千尺欲飞翻，万鼓雷鸣荡坤轴。汪然下注川渎深，清光一镜明吾心。洗净尘氛百千斛，多情便欲投吾簪。岁月如流吁莫驻，飘飘萍泛淮山住。兴来濯足歌沧浪，白云茫渺知何处。君不见谪仙文章锦绣胸，飞流爱看香炉峰。脱靴捧砚不复顾，便欲此地巢云松。又不见贺监黄冠罢朝谒，扁舟归卧镜湖月。十洲三岛认为家，八极形神纵超越。人生适意非有年，老来祇合依林泉。客底清秋见图画，西风梦绕蓬壶天。
题观音像
作者：郑真
朝代：明

吾家东近补怛山，大士神通海浪间。旧日同乡今作客，焚香日日对慈颜。
题赖思顺云林读书深处
作者：郑真
朝代：明

爱向云林缥缈间，何如李白在匡山。每令童子移书帙，时许仙人飒佩环。讲罢风生幽壑底，梦回月到碧溪湾。劳生正厌尘遮眼，杖履何由共往还。
题赵仲穆马上挟弹图
作者：郑真
朝代：明

王孙骑马过林西，何事金莺不住啼。高嶂重重云不暗，春风吹送一丸泥。
题邀月轩
作者：郑真
朝代：明

嫦娥趣驾上青霄，公子开轩慰寂寥。露洗杯罂光濯濯，风生冠佩影飘飘。九河垂浪秋情密，万境无尘世虑消。斗转参横人未散，欲呼秦女更吹箫。
题采芝卷
作者：郑真
朝代：明

清歌缥缈遂云行，采采芳华涧谷春。雪鬓老如商岭客，绛衣朝儗汉廷臣。疗饥不待香炊玉，酣醉何辞草当茵。笑我铜池应有颂，愿随步履上星辰。
题金郡公待月楼卷
作者：郑真
朝代：明

晚凉人在画栏东，海底金轮涌碧空。羽舞霓裳随缥缈，仙游环佩飒空蒙。葡萄满注香尤烈，檀板轻敲曲未终。愿与嫦娥觅灵药，奋身同上广寒宫。
题鉴湖晓霁
作者：郑真
朝代：明

鉴湖晴涨白鸥波，贺老风流问若何。蛮贾趁墟酬市语，洞山踏月听空歌。夹堤菱芡经时熟，入郭鱼虾近日多。我亦有心探禹穴，须君同赋考盘阿。
题钓鱼图
作者：郑真
朝代：明

钓丝袅袅趁鱼腥，坐向沧江白石层。一点客星天外远，毋烦使者问严陵。
题钱同知所藏张天师画
作者：郑真
朝代：明

老干连蜷似蛰龙，夜来风雨欲腾空。玉堂学士今何在，谁赋当年十八公。
题钱舜举山水卷
作者：郑真
朝代：明

海国青山旧隐居，望乡千里客心孤。西风落照频看画，彷佛楼船过太湖。山外有山深复深，苍松红叶暮云阴。繁华滚滚尘迷眼，不负林泉百岁心。
题钱舜举山水卷·其一
作者：郑真
朝代：明

海国青山旧隐居，望乡千里客心孤。西风落照频看画，彷佛楼船过太湖。
题钱舜举山水卷·其二
作者：郑真
朝代：明

山外有山深复深，苍松红叶暮云阴。繁华滚滚尘迷眼，不负林泉百岁心。
题长淮送别图赠吴兴阮文肃
作者：郑真
朝代：明

紫翠重重罨画间，东南胜槩似淮山。水晶宫里神仙宅，看取西风跨鹤还。向来大父宰鄞时，满眼春花锦绣帷。归取家藏瑶帙看，吾翁亦有赠行诗。
题长淮送别图赠吴兴阮文肃·其一
作者：郑真
朝代：明

紫翠重重罨画间，东南胜槩似淮山。水晶宫里神仙宅，看取西风跨鹤还。
题长淮送别图赠吴兴阮文肃·其二
作者：郑真
朝代：明

向来大父宰鄞时，满眼春花锦绣帷。归取家藏瑶帙看，吾翁亦有赠行诗。
题陈仲良所藏姚马图
作者：郑真
朝代：明

献凯归来汗血流，将军万里已封侯。长安新置飞龙厩，奈汝西风苜蓿秋。
题陈仲良所藏高彦敬青山白云图
作者：郑真
朝代：明

碧崖浮动白云低，山雨晴时水落溪。日午醉眠人未起，胜如骑马听朝鸡。
题陈生子翼画扇面
作者：郑真
朝代：明

悬崖晴瀑泻银河，杂沓松风送佩珂。世外红尘飞不到，山童却报晚凉多。
题雪霁图
作者：郑真
朝代：明

银界参差百万重，太虚清气压鸿蒙。旧来行处频观画，如在冰崖雪壑中。
题青山白云图系广信府同知方公所藏
作者：郑真
朝代：明

海国千山列屏嶂，万迭浮云滚涛浪。云来云去本无心，苍狗白衣幻形状。长松密竹翠模糊，萧萧清籁真笙竽。人行问路失南北，恍惚越海登蓬壶。山中伊谁结茅屋，考盘独乐歌在谷。酒酣笑倚两崖高，万鼓雷鸣泻银瀑。琅玕结实瑶草青，服食自可通神灵。玄猿白鹤成伴侣，朝霏夕霭秋冥冥。我家四明山水窟，十载长淮空窃禄。生来懒性合幽栖，看山看云嗟不足。近来船过严陵滩，楼台缥缈虚无间。环佩玲珑出林表，俨然天上非尘寰。黄堂仙人政多暇，彷佛乡关阅图画。要觅商公与赵公，妙笔千金阅高价。
题韩允传所藏钱舜举山居图
作者：郑真
朝代：明

烟雨春深拥翠螺，山人独赋考盘阿。柴门有客频相问，泉石生涯奈汝何。翩翩鞍马过桥西，荒崦人家竹树低。见说草堂春似海，杜陵不数浣花溪。竹窗松阁翠重重，点染应归造化功。水镜涵空秋一色，置身如在广寒宫。飘然湖海逐浮沤，风雨淮山两度秋。野色微茫舟似叶，令人归兴眇瀛洲。白云相望海天遥，桂树山中不受招。故国百年遗老尽，画图披玩似琼瑶。
题韩允传所藏钱舜举山居图·其一
作者：郑真
朝代：明

烟雨春深拥翠螺，山人独赋考盘阿。柴门有客频相问，泉石生涯奈汝何。
题韩允传所藏钱舜举山居图·其三
作者：郑真
朝代：明

竹窗松阁翠重重，点染应归造化功。水镜涵空秋一色，置身如在广寒宫。
题韩允传所藏钱舜举山居图·其二
作者：郑真
朝代：明

翩翩鞍马过桥西，荒崦人家竹树低。见说草堂春似海，杜陵不数浣花溪。
题韩允传所藏钱舜举山居图·其五
作者：郑真
朝代：明

白云相望海天遥，桂树山中不受招。故国百年遗老尽，画图披玩似琼瑶。
题韩允传所藏钱舜举山居图·其四
作者：郑真
朝代：明

飘然湖海逐浮沤，风雨淮山两度秋。野色微茫舟似叶，令人归兴眇瀛洲。
题马图
作者：郑真
朝代：明

天厩骅骝汗血身，沙堤滚滚不惊尘。春深谁奉明廷对，许赐当头第一人。
题马太守文璧画
作者：郑真
朝代：明

蹇驴同过碧云重，不是关中是洛中。杖履如逢岩穴士，好令咫尺上虚空。忆曾跨蹇渡临濠，万木云山舞翠涛。千古庄周劳梦寐，画图时复倚秋高。
题马太守文璧画·其一
作者：郑真
朝代：明

蹇驴同过碧云重，不是关中是洛中。杖履如逢岩穴士，好令咫尺上虚空。
题马太守文璧画·其二
作者：郑真
朝代：明

忆曾跨蹇渡临濠，万木云山舞翠涛。千古庄周劳梦寐，画图时复倚秋高。
题马知县梦云图
作者：郑真
朝代：明

长日思亲慨白云，客窗有梦暮缊缊。绿衣恍若樽前舞，哀角凄然枕上闻。千里寸心随缥缈，半床孤影落缤纷。骚坛有客夸能赋，不数河阳狄使君。
题鱼篮观音图
作者：郑真
朝代：明

篮里鱼肥锦吐腮，沙头不许价高抬。世间谁识端严相，璎络何消露出来。本来祇是宰官身，肉眼何由认得真。俗习可能安淡素，随缘去作卖鱼人。
题鱼篮观音图·其一
作者：郑真
朝代：明

篮里鱼肥锦吐腮，沙头不许价高抬。世间谁识端严相，璎络何消露出来。
题鱼篮观音图·其二
作者：郑真
朝代：明

本来祇是宰官身，肉眼何由认得真。俗习可能安淡素，随缘去作卖鱼人。
题鲛川赠别图
作者：郑真
朝代：明

鲛门海阔蜃楼低，仙子乘空一鹤飞。想见故园春正好，归来乔梓映清辉。彭泽归来尚有田，莺花三月醉琼筵。故人矫首沧江上，万里东风浪拍天。
题鲛川赠别图·其一
作者：郑真
朝代：明

鲛门海阔蜃楼低，仙子乘空一鹤飞。想见故园春正好，归来乔梓映清辉。
题鲛川赠别图·其二
作者：郑真
朝代：明

彭泽归来尚有田，莺花三月醉琼筵。故人矫首沧江上，万里东风浪拍天。
高明楼
作者：郑真
朝代：明

天光云影画图开，河汉星辰接上台。沧海忽惊龙变化，青山常见鹤飞来。秋风凉动牙签架，夜雪声传鴳■堆。自笑浮生尘满眼，登高作赋愧无才。
麦秋
作者：郑真
朝代：明

天阔黄云望眼遥，凄凄陇亩飒风飙。炎州四月皆萧爽，乐岁千家未寂寥。庖爨炊香烟渺渺，硙床传响雪飘飘。不须为作清商调，自有尧民击壤谣。
龙舟戏水曲
作者：郑真
朝代：明
体裁：古风

千里晴波汴河凿，万丈虹桥依楼阁。龙船锦缆驾风来，五色腾骧骇鲸鳄。河伯深宫执玉朝，鲛人震慑停织绡。三千粉黛出歌舞，星裙霞帔风飘飘。大业官家拥銮辂，香爇沉檀蔼烟雾。吹箫击鼓向中流，倚空笑指江都路。琼花三月春昼閒，高台照镜怜空颜。回首长安归不得，风涛汹涌愁人间。君不见昨日燕都誇海子，五爪盘拿綵云起。天魔舞罢翠华奔，高柳斜阳映秋水。
醉后
作者：郑知常
朝代：明
体裁：古风

桃花红雨鸟喃喃，绕屋青山间翠岚。一顶乌纱慵不整，醉眠花坞梦江南。
闻笛
作者：郑碏
朝代：明
体裁：五言绝句

迢迢沙上人，初疑双白鹭。忽闻横笛音，寥亮江天暮。
仙女岩
作者：郑禹功
朝代：明
体裁：七言绝句

香断古坛烟磴外，苔侵衣石晓霞边。笙竽韵远风穿竹，环佩声高玉漱泉。
游鸣峰岩
作者：郑纪
朝代：明
体裁：五言律诗

清绝梅峰下，溪南第一山。客寻流水到，僧伴白云闲。松子扑琴响，藤花点砚斑。虽居浮世上，却自异人间。
送林慎学之官
作者：郑纪
朝代：明
体裁：五言律诗

相送东郊去，秋云驿路寒。秪因为客久，欲别故人难。马向花间度，琴携竹外弹。归来不觉晚，月色满吟鞍。
堂联
作者：郑绅
朝代：明
体裁：联

世多君子扶皇极；天放闲人养太和。
夏泛晴湖
作者：郑绍武
朝代：明

云送馀雷捲雨收，林塘六月即清秋。山烟入树浓初淡，水鹤窥鱼去转留。的的岩花幽欲笑，双双鸥鸟剧于游。停桡试问蓑翁意，佝偻晨宵此钓舟。
西湖怀古
作者：郑绍武
朝代：明

西湖长者忆苏公，烟景风流二妙同。天载一泓邀晚翠，人开千顷泛春风。山空古寺湮秋草，日落荒堤锁暮虹。自古乾坤俱梦幻，剑铓何用割愁峰。
过黄塘庵礼六祖访了上人
作者：郑绍武
朝代：明

黄塘烟景似曹溪，为扣禅关屐拂堤。香散上方云外馥，偈开尘界梦中迷。心閒那觉风幡动，棹影翻惊鸟雀栖。便欲早寻莲社约，他时应不复眉低。
东山新庙用前韵
作者：郑绍炰
朝代：明

东山几度成追忆，此日来游异往年。祠宇载瞻新气象，衣冠重拜古忠贤。练拖一带江洲出，黛扫千峰石壁悬。菊饮不妨移树影，风骚馀韵绕前川。
荔支
作者：郑继铭
朝代：明
体裁：六言诗

绕屋荔支未熟，淡红浅绿交香。莫论杨梅伯仲，浓阴若个争长。
云台
作者：郑维凯
朝代：明
体裁：七言律诗

明水城东峻极山，山椒突兀更跻攀。千寻鹫岭通僧舍，一派鸡林夹佛关。塔影朝凌红日际，钟声夜振碧霄间。谈经无数天花坠，幽鸟衔飞出世寰。
他乡九日
作者：郑翼
朝代：明

江浦秋深木叶飞，湖天霜冷雁声微。他乡黄菊愁中对，故国青山梦里归。葵悃行当倾晓日，草心还未报春晖。十年佳节征途遇，那得篱东候白衣。
别莆田陈君彦质追送不及怅然有作五首
作者：郑胤骥
朝代：明

宵行拟送子，惆怅未能晓。起来望瑽阇，沈沈但深杳。遥闻棹歌声，杂然出树杪。想子遂群动，使我心有栗。昔贤愿抱关，此意亦可了。启关欲从之，子舟竟何所。剩有水盈盈，亦有叶湑湑。谈笑昔时欢，徘徊此时楚。子兮如子何，与我周旋我。昨日与子别，子已戒荤酒。予为念冲寒，屏饮未宜久。况复羁旅间，亦须小饮否。子闻忽大笑，此言一何丑。酒徒食肉人，嗷嗷特馋口。不见学道人，终年但饭糗。但问志若为，酒乎亦何有。一饮不自持，终恐复濡首。子言故自超，使我心独疚。区区印迹泥，我愧犹株守。一别或千古，如何不念之。此地一相失，徘徊空尔为。扰扰行路人，肩摩各东西。当其一投分，谁能无相离。辟如未相识，纷纷复谁思。底须似师冕，而必某在斯。层云一何颓，东风一何煦。子舟一何驶，子行一何踽。望望如见之，何当与话雨。
别莆田陈君彦质追送不及怅然有作五首·其一
作者：郑胤骥
朝代：明

宵行拟送子，惆怅未能晓。起来望瑽阇，沈沈但深杳。遥闻棹歌声，杂然出树杪。想子遂群动，使我心有栗。昔贤愿抱关，此意亦可了。
别莆田陈君彦质追送不及怅然有作五首·其三
作者：郑胤骥
朝代：明

昨日与子别，子已戒荤酒。予为念冲寒，屏饮未宜久。况复羁旅间，亦须小饮否。子闻忽大笑，此言一何丑。酒徒食肉人，嗷嗷特馋口。不见学道人，终年但饭糗。但问志若为，酒乎亦何有。一饮不自持，终恐复濡首。子言故自超，使我心独疚。区区印迹泥，我愧犹株守。
别莆田陈君彦质追送不及怅然有作五首·其二
作者：郑胤骥
朝代：明

启关欲从之，子舟竟何所。剩有水盈盈，亦有叶湑湑。谈笑昔时欢，徘徊此时楚。子兮如子何，与我周旋我。
别莆田陈君彦质追送不及怅然有作五首·其五
作者：郑胤骥
朝代：明

层云一何颓，东风一何煦。子舟一何驶，子行一何踽。望望如见之，何当与话雨。
别莆田陈君彦质追送不及怅然有作五首·其四
作者：郑胤骥
朝代：明

一别或千古，如何不念之。此地一相失，徘徊空尔为。扰扰行路人，肩摩各东西。当其一投分，谁能无相离。辟如未相识，纷纷复谁思。底须似师冕，而必某在斯。
己酉赴试白下病归得杂咏五首
作者：郑胤骥
朝代：明

清晨理舟楫，白门溯浩浣。人涉邛独不，为复需吾伴。廿年困驱驰，此日路初换。事习巧慧多，老近节缩贯。嵚奇久笑人，自欺亦可叹。静敛安新懦，进取悼昔悍。烈士营世业，小人偷自玩。此理夙已区，彼我两不窜。人世多寒灰，贵贱会须判。贵人盛颜色，贱士众所漫。贵人乘高车，贱士难款段。一一件所欲，非贵孰输灌。谓吾勿慕此，何为复此算。心知非其分，聊从性所玩。帝城风物佳，山水环几案。得之众所遗，多之亦无患。不然两俱负，真无解颜汗。达人贵天游，此理非河汉。弱龄事柔翰，颇亦费寻讨。所得能几何，忽忽欲已老。自无三月资，难适千里道。生世何通屯，贵得展怀抱。不然徒营营，百岁犹为夭。吾譬好近人，正如被中蚤。姑且快一噆，性命未须保。但使具旁观，那堪一绝倒。三十九年非，行矣不复澡。倘今能觉悟，犹得十年早。日嚼后湖藕，饱啖姚坊枣。此行庶不恶，应举故草草。不得何不可，得之亦复好。生年不贯病，疟鬼或见嬲。赖子气颇王，疟每亦解娆。饮啖但如常，遂谓病可藐。乃者试一病，奄然遂如蔈。呻吟千里外，拚飞恨非鸟。抚观赖友生，今亦渐舒槁。相与共周旋，真如女萝茑。孤客亲僮仆，此语一何眇。晚来怯遥昔，未寤心有摽。中夜数寝兴，窗前明月眺。爱之不能餐，独与坐清晓。亦知病当惜，其如月皎皎。于世多不涉，顾独有酒嗜。亦颇烦简择，当意辄沉恣。有时惜人情，浊醪亦复醉。醉后何不有，性命直儿戏。良朋苦申戒，心亦害群忮。当杯那复禁，略与猩猩类。今来病方间，视酒遂如祟。杂坐或命觞，勉釂已颠沛。非我与避酒，酒乃与我避。乃知向来酒，彼自为我媚。操刀吾未能，病为息黥劓。齁声闹殷雷，夙昔忝夜寐。病余成龟息，悠悠但清睡。曩旁舍为厌，渐可同幞被。痴故不如狂，肥视瘦为腻。若为□濊澄，因病妍乃致。早知病尔尔，此病良所迟。可谓仁之方，吾能近取譬。病起犹未王，言归聿何速。所叹鸡肋微，犹成道旁筑。得失一以分，宁免相刺促。快哉良友言，自计亦已熟。同游异去住，临歧更反覆。肩舆晨相送，秋光何澄穆。江流镜面静，轻雨时絜霂。小艇闲泛泛，约略孤飞骛。远山绕前后，使人牵顾复。或削如立壁，或萦如雾縠。或敦如釜覆，或攒如剑矗。或如豹猊奔，或如蛟螭伏。眼喧破孤寂，所恨不能逐。篙师正逢迎，徐行入涔渎。孤舟倦鸦轨，短䨑困更仆。不禁风雨声，蓬底响谡谡。野水竹间流，垂条槛中绿。舟人叹艰阻，予意想濠濮。触境都无言，默稿已在腹。次第词纵横，挥毫但镞镞。舌存视张子，髀生笑刘牧。文章贵得意，何为苦献牍。妍媸浪随人，取舍疆颜服。试观彼岑楼，高之可寸木。虽有巨室资，无如匠人斫。昔贤重食力，坎坎思伐辐。吾今亦何为，考槃矢寤宿。永息汉阴机，不问成都卜。闲居信可乐，非乃为题日。
己酉赴试白下病归得杂咏五首·其一
作者：郑胤骥
朝代：明

清晨理舟楫，白门溯浩浣。人涉邛独不，为复需吾伴。廿年困驱驰，此日路初换。事习巧慧多，老近节缩贯。嵚奇久笑人，自欺亦可叹。静敛安新懦，进取悼昔悍。烈士营世业，小人偷自玩。此理夙已区，彼我两不窜。人世多寒灰，贵贱会须判。贵人盛颜色，贱士众所漫。贵人乘高车，贱士难款段。一一件所欲，非贵孰输灌。谓吾勿慕此，何为复此算。心知非其分，聊从性所玩。帝城风物佳，山水环几案。得之众所遗，多之亦无患。不然两俱负，真无解颜汗。达人贵天游，此理非河汉。
己酉赴试白下病归得杂咏五首·其三
作者：郑胤骥
朝代：明

生年不贯病，疟鬼或见嬲。赖子气颇王，疟每亦解娆。饮啖但如常，遂谓病可藐。乃者试一病，奄然遂如蔈。呻吟千里外，拚飞恨非鸟。抚观赖友生，今亦渐舒槁。相与共周旋，真如女萝茑。孤客亲僮仆，此语一何眇。晚来怯遥昔，未寤心有摽。中夜数寝兴，窗前明月眺。爱之不能餐，独与坐清晓。亦知病当惜，其如月皎皎。
己酉赴试白下病归得杂咏五首·其二
作者：郑胤骥
朝代：明

弱龄事柔翰，颇亦费寻讨。所得能几何，忽忽欲已老。自无三月资，难适千里道。生世何通屯，贵得展怀抱。不然徒营营，百岁犹为夭。吾譬好近人，正如被中蚤。姑且快一噆，性命未须保。但使具旁观，那堪一绝倒。三十九年非，行矣不复澡。倘今能觉悟，犹得十年早。日嚼后湖藕，饱啖姚坊枣。此行庶不恶，应举故草草。不得何不可，得之亦复好。
己酉赴试白下病归得杂咏五首·其五
作者：郑胤骥
朝代：明

病起犹未王，言归聿何速。所叹鸡肋微，犹成道旁筑。得失一以分，宁免相刺促。快哉良友言，自计亦已熟。同游异去住，临歧更反覆。肩舆晨相送，秋光何澄穆。江流镜面静，轻雨时絜霂。小艇闲泛泛，约略孤飞骛。远山绕前后，使人牵顾复。或削如立壁，或萦如雾縠。或敦如釜覆，或攒如剑矗。或如豹猊奔，或如蛟螭伏。眼喧破孤寂，所恨不能逐。篙师正逢迎，徐行入涔渎。孤舟倦鸦轨，短䨑困更仆。不禁风雨声，蓬底响谡谡。野水竹间流，垂条槛中绿。舟人叹艰阻，予意想濠濮。触境都无言，默稿已在腹。次第词纵横，挥毫但镞镞。舌存视张子，髀生笑刘牧。文章贵得意，何为苦献牍。妍媸浪随人，取舍疆颜服。试观彼岑楼，高之可寸木。虽有巨室资，无如匠人斫。昔贤重食力，坎坎思伐辐。吾今亦何为，考槃矢寤宿。永息汉阴机，不问成都卜。闲居信可乐，非乃为题日。
己酉赴试白下病归得杂咏五首·其四
作者：郑胤骥
朝代：明

于世多不涉，顾独有酒嗜。亦颇烦简择，当意辄沉恣。有时惜人情，浊醪亦复醉。醉后何不有，性命直儿戏。良朋苦申戒，心亦害群忮。当杯那复禁，略与猩猩类。今来病方间，视酒遂如祟。杂坐或命觞，勉釂已颠沛。非我与避酒，酒乃与我避。乃知向来酒，彼自为我媚。操刀吾未能，病为息黥劓。齁声闹殷雷，夙昔忝夜寐。病余成龟息，悠悠但清睡。曩旁舍为厌，渐可同幞被。痴故不如狂，肥视瘦为腻。若为□濊澄，因病妍乃致。早知病尔尔，此病良所迟。可谓仁之方，吾能近取譬。
次东坡韵怀李三长蘅
作者：郑胤骥
朝代：明

丈夫怀当世，真假正相半。淡荡曾生言，夫子喟然叹。人生须底事，直为造物玩。之子真快人，遇辄氛翳散。遥怜不得意，暂有云泉伴。屈指行当归，豁如夜将旦。会须穷日夕，何妨没杯案。相为汗漫游，且勿言理乱。看子舌尚在，老我耳欲盥。春行暮方急，子归未宜缓。我贫苦眼热，子富诧腰贯。须子愈以勤，子闻得无懦。虽然聊戏耳，子归我能馆。子但愁劳薪，讵须忧湿炭。至乐非外奖，人情自宜暖。想此尊明余，喷饭聊助粲。
芥浮阁二首
作者：郑胤骥
朝代：明

结庐翳城市，亦足成隐居。耽寂乃非性，习贯亦晏如。时有素心人，谈笑同草蔬。且喜足莞簟，幸不碍图书。高原涌积翠，好风起庭除。竹景散窗纸，花香浮衣裾。睥睨夜月永，几阁朝云徐。漫兴差笔墨，放步但菑畬。静爱佛龛幽，闲狎老农愚。宇宙岂不广，闭门徒趑趄。周容空尔为，中心实难诬。头颅久冉冉，次第及髭须。世味差能薄，何为复忍濡。与世淡无事，夏屋空渠渠。所以古人言，吾亦爱吾庐。东风入林闾，春事看已馥。镜里发方华，樽中酒初绿。日将萧洒意，静与良辰逐。最宜檐萧萧，偏怜昼穆穆。抚几摊故书，听泉到新瀑。高歌偶当窗，什箸或村塾。往来地自偏，俯仰天如沐。畏闻剥喙声，愁柬问事牍。惟余二三子，相寻来不速。亦知四壁空，忍使两峰蹙。聊复安容膝，未省辞脱粟。饱食幸无事，此外百不欲。少游哀大志，老聃戒为目。每笑学弈人，所思在鸿鹄。斯言差我心，傲名非傲俗。
芥浮阁二首·其一
作者：郑胤骥
朝代：明

结庐翳城市，亦足成隐居。耽寂乃非性，习贯亦晏如。时有素心人，谈笑同草蔬。且喜足莞簟，幸不碍图书。高原涌积翠，好风起庭除。竹景散窗纸，花香浮衣裾。睥睨夜月永，几阁朝云徐。漫兴差笔墨，放步但菑畬。静爱佛龛幽，闲狎老农愚。宇宙岂不广，闭门徒趑趄。周容空尔为，中心实难诬。头颅久冉冉，次第及髭须。世味差能薄，何为复忍濡。与世淡无事，夏屋空渠渠。所以古人言，吾亦爱吾庐。
芥浮阁二首·其二
作者：郑胤骥
朝代：明

东风入林闾，春事看已馥。镜里发方华，樽中酒初绿。日将萧洒意，静与良辰逐。最宜檐萧萧，偏怜昼穆穆。抚几摊故书，听泉到新瀑。高歌偶当窗，什箸或村塾。往来地自偏，俯仰天如沐。畏闻剥喙声，愁柬问事牍。惟余二三子，相寻来不速。亦知四壁空，忍使两峰蹙。聊复安容膝，未省辞脱粟。饱食幸无事，此外百不欲。少游哀大志，老聃戒为目。每笑学弈人，所思在鸿鹄。斯言差我心，傲名非傲俗。
送程孟阳楚游
作者：郑胤骥
朝代：明

自君有楚役，离念日以旋。今兹遂行迈，那免相迍邅。接欢已成暂，后会方欲悭。前夕把君诗，不觉为泫然。平生相从乐，转为忧所缘。子性快游览，杖屦本翩翩。楚中况名胜，山水天下传。此中亦聊尔，于子良亦便。风景岁欲暮，放舟枫叶寒。远寒晕晴颊，微霜点秋颠。神闲妙磅礴，笔墨烟霞鲜。胸中芥蒂心，荡尽为长川。蹇予久落落，触途多拘牵。终年缩身首，有似蚕营绵。天地亦大矣，蹙蹙步武间。人生欲何为，宁不亦可怜。何当长相从，披云老溪岩。愿子无他赠，愿子安食眠。世路今方难，古心空自鞭。
送长蘅偕计北上二首
作者：郑胤骥
朝代：明

平生少年时，嬉游爱冬至。痴儿三五群，狂纵无复忌。尔来渐老大，遂觉情怀异。不惜事业赊，不惜居诸费。但每当良辰，畏债乃不啻。虽颇亦聊浪，发兴俱成伪。之子远行役，离愁纷已炽。复当一阳初，相送发长喟。娓娓所欲言，文序略已备。兹者为此诗，姑以舒愁思。每羡女妙年，今亦三十二。蹇予惭潦倒，视子又加四。中年易伤离，此不异人意。况仆本恨人，对此更劬勚。进取何所难，子行当试吏。自顾非伦匹，别离从此始。之子性耽奇，兼复爱气类。京师才贤薮，旧游亦交臂。知尔不寂寞，徒伤予憔悴。子每从予言，畏途宜远避。卜筑城市间，扰扰终为累。匪族难可俱，矧乃骨不媚。愧予不能从，交游颇杂厕。面目良可憎，相对都无致。高言不敢出，鄙辞强拟议。姑云免世患，志意无乃陂。辟如荆棘丛，转辗因成刺。以此为子忧，其次莫如醉。当筵辄沉酣，念子能无愧。买山以终隐，此语吾能记。感子珍重意，临歧聊相质。天寒远山静，日暮长江驶。泛泛水上影，遥遥征人辔。祖席已伤违，荒城愁复洎。时有南来人，德音须勤寄。忆予初识子，子方髫而俊。未能与深素，亦以私余润。迈往不屑姿，良足驱鄙吝。岁月既已多，肝胆两能印。因之情好殊，相与遂投分。之子真快士，风标何整峻。学博识有余，才多体更迅。谈达及应谐，妙理醒群听。得子牙后慧，无复有疑喑。云披而雨霁，天清以日喑。辟如哀家梨，啖之肌骨沁。亦如善攻者，摧陷无坚陈。吐纳纵横时，孑乎无乃称。之子与人游，所疾在美疢。片善苟有合，弘长尝过甚。一或遇瑕疵，反覆旋规瑱。盖失而数美，意实不欲徇。交久日日新，等于金石莹。吾徒二三子，视子以待赈。惟子有深情，使我忘非韵。子今将远迈，相送能无靳。之子素朗诣，栖寄故不近。顾其才非常，当事聊一奋。乃者既逢时，将功见言信。拱璧先驷马，此道亦坐进。每于言语间，羡子识力定。子心实寡营，是故恶夫佞。子气虽突兀，中怀乃周慎。非以长胜人，处长亦自胜。意既不在多，事理复迎刃。临歧何所言，慷慨仰修磴。君其爱玉体，聊以申贫赠。
送长蘅偕计北上二首·其一
作者：郑胤骥
朝代：明

平生少年时，嬉游爱冬至。痴儿三五群，狂纵无复忌。尔来渐老大，遂觉情怀异。不惜事业赊，不惜居诸费。但每当良辰，畏债乃不啻。虽颇亦聊浪，发兴俱成伪。之子远行役，离愁纷已炽。复当一阳初，相送发长喟。娓娓所欲言，文序略已备。兹者为此诗，姑以舒愁思。每羡女妙年，今亦三十二。蹇予惭潦倒，视子又加四。中年易伤离，此不异人意。况仆本恨人，对此更劬勚。进取何所难，子行当试吏。自顾非伦匹，别离从此始。之子性耽奇，兼复爱气类。京师才贤薮，旧游亦交臂。知尔不寂寞，徒伤予憔悴。子每从予言，畏途宜远避。卜筑城市间，扰扰终为累。匪族难可俱，矧乃骨不媚。愧予不能从，交游颇杂厕。面目良可憎，相对都无致。高言不敢出，鄙辞强拟议。姑云免世患，志意无乃陂。辟如荆棘丛，转辗因成刺。以此为子忧，其次莫如醉。当筵辄沉酣，念子能无愧。买山以终隐，此语吾能记。感子珍重意，临歧聊相质。天寒远山静，日暮长江驶。泛泛水上影，遥遥征人辔。祖席已伤违，荒城愁复洎。时有南来人，德音须勤寄。
送长蘅偕计北上二首·其二
作者：郑胤骥
朝代：明

忆予初识子，子方髫而俊。未能与深素，亦以私余润。迈往不屑姿，良足驱鄙吝。岁月既已多，肝胆两能印。因之情好殊，相与遂投分。之子真快士，风标何整峻。学博识有余，才多体更迅。谈达及应谐，妙理醒群听。得子牙后慧，无复有疑喑。云披而雨霁，天清以日喑。辟如哀家梨，啖之肌骨沁。亦如善攻者，摧陷无坚陈。吐纳纵横时，孑乎无乃称。之子与人游，所疾在美疢。片善苟有合，弘长尝过甚。一或遇瑕疵，反覆旋规瑱。盖失而数美，意实不欲徇。交久日日新，等于金石莹。吾徒二三子，视子以待赈。惟子有深情，使我忘非韵。子今将远迈，相送能无靳。之子素朗诣，栖寄故不近。顾其才非常，当事聊一奋。乃者既逢时，将功见言信。拱璧先驷马，此道亦坐进。每于言语间，羡子识力定。子心实寡营，是故恶夫佞。子气虽突兀，中怀乃周慎。非以长胜人，处长亦自胜。意既不在多，事理复迎刃。临歧何所言，慷慨仰修磴。君其爱玉体，聊以申贫赠。
长蘅被放有怀
作者：郑胤骥
朝代：明

今年春榜新，声党多捷中。本谓子不疑，顾乃独脱空。才名廿年余，犹复成虚哄。荣名偶然事，儿女浪飞动。货贵恒不售，材大亦难用。想子能洗然，此理未须讽。乖人易为感，触事心更恫。昨年颇惊弓，念子因思痛。羡子胸盘纡，八九吞云梦。辞画何淋漓，多能信天纵。造物相逗女，终亦困嘲弄。日日想容辉，时时计飞鞚。市物憎肉食，未阙幽人供。脱粟不论价，蔬笋直如送。底须愁禄养，家园足清俸。三径久已扫，迟子相过从。秋共牛渚饮，寒同灞桥冻。策杖临长风，乘舟溯枯葑。子谈如倒囷，我饮欲倾瓮。惟知仲长乐，肯作阮生恸。春来物色佳，荏苒遂季仲。已复为子闰，慎勿妄倥偬。
题汪无际茸游册三首
作者：郑胤骥
朝代：明

此日迫长至，嗟予季行役。忽尔来入门，意气殊奕奕。未及相问劳，怀中出卷册。题曰茸上游，开缄风两腋。先之以图绘，次乃文字襞。新诗数十首，幽响清磔磔。下笔妙言语，肺附生竹石。湖山岁欲暮，谁乃逐无益。一时颇相传，香紫耽奇客。之子多胜情，同游意俱剧。遂如投山猿，一一惬所适。巨细得周省，手口能指画。人事贵勉强，恬安岂有获。山气何四时，一任游者择。胸中无丘壑，笔底谁能摭。因之想昔游，梦寐余芳泽。嗒然无一言，予意徒脉脉。乃今得此卷，使我懊怀释。微景偿宿逋，旧观快新辟。人生无胜游，何必异巾帼。岁晚夜何长，天寒日苦短。谁与秉烛游，自是吾季悍。此处故不凡，茸游庶非但。输尔胸盘纡，一一笔能管。从游吾未果，亦嫌缁仲懒。忆昔相过时，予意如匪浣。同行劝买山，土人指町疃。结束足幽栖，地偏人事罕。予时欣欲就，自辟沟中断。怀之一年余，此言日以缓。子言乃起我，自愧我言窾。此志不终竟，犬氂马生卵。岁穷寒气骄，况复风雨作。底事须游观，而乃得萧索。此意殊泬漻，余子故须噱。聊同弋者慕，肯效屠门嚼。人生本坦荡，谁使攘六凿。蹇予本畸人，所愿每落落。平生踣百忧，于此惕一诺。乃者实惭子，今悔已难昨。幸子妙点染，使我富磅礴。我有一樽酒，与子共斟酌。子歌我起舞，相对差不恶。仰俯一室间，但见天宇廊。旁观或嗤之，此言得无谑。予亦笑夫夫，生命如陨箨。何为苦营营，不见舟藏壑。且子固非鱼，亦安知鱼乐。寄言沓拖者，意趣由来各。
题汪无际茸游册三首·其一
作者：郑胤骥
朝代：明

此日迫长至，嗟予季行役。忽尔来入门，意气殊奕奕。未及相问劳，怀中出卷册。题曰茸上游，开缄风两腋。先之以图绘，次乃文字襞。新诗数十首，幽响清磔磔。下笔妙言语，肺附生竹石。湖山岁欲暮，谁乃逐无益。一时颇相传，香紫耽奇客。之子多胜情，同游意俱剧。遂如投山猿，一一惬所适。巨细得周省，手口能指画。人事贵勉强，恬安岂有获。山气何四时，一任游者择。胸中无丘壑，笔底谁能摭。因之想昔游，梦寐余芳泽。嗒然无一言，予意徒脉脉。乃今得此卷，使我懊怀释。微景偿宿逋，旧观快新辟。人生无胜游，何必异巾帼。
题汪无际茸游册三首·其三
作者：郑胤骥
朝代：明

岁穷寒气骄，况复风雨作。底事须游观，而乃得萧索。此意殊泬漻，余子故须噱。聊同弋者慕，肯效屠门嚼。人生本坦荡，谁使攘六凿。蹇予本畸人，所愿每落落。平生踣百忧，于此惕一诺。乃者实惭子，今悔已难昨。幸子妙点染，使我富磅礴。我有一樽酒，与子共斟酌。子歌我起舞，相对差不恶。仰俯一室间，但见天宇廊。旁观或嗤之，此言得无谑。予亦笑夫夫，生命如陨箨。何为苦营营，不见舟藏壑。且子固非鱼，亦安知鱼乐。寄言沓拖者，意趣由来各。
题汪无际茸游册三首·其二
作者：郑胤骥
朝代：明

岁晚夜何长，天寒日苦短。谁与秉烛游，自是吾季悍。此处故不凡，茸游庶非但。输尔胸盘纡，一一笔能管。从游吾未果，亦嫌缁仲懒。忆昔相过时，予意如匪浣。同行劝买山，土人指町疃。结束足幽栖，地偏人事罕。予时欣欲就，自辟沟中断。怀之一年余，此言日以缓。子言乃起我，自愧我言窾。此志不终竟，犬氂马生卵。
留别章二珍
作者：郑自强
朝代：明
体裁：五言律诗

祖道大江西，春风黄鸟啼。石危山路转，地险海城低。浦树夕阳尽，人家阴雾迷。孤舟今夜泊，回首复凄凄。
登千佛山寺
作者：郑芝
朝代：明
体裁：五言律诗

千佛何年凿，跻攀此日缘。乾坤浮华㟙，云树入幽燕。龙去洞无主，鹤来寺有仙。山灵知客至，细雨故濛然。
一剪梅
作者：郑若庸
朝代：明
体裁：曲

生旦同上生：膏车秣马起长征。莫诉离情。添我离情。旦：揽衣推枕听鸡声。欲问登程。怕问登程。
一江风
作者：郑若庸
朝代：明
体裁：曲

丑：到虚窗。鼓角声悲壮。游徼严宵榜。梦难通无定河边。谩有春闺想。无语泪千行。并州非故乡小姐。苏武持节归来。须发尽白。我每今日呵。。添来白发也三千丈。
一江风
作者：郑若庸
朝代：明
体裁：曲

占：守共姜。历尽多磨障。才解兵戈网你两个。似江梅雪压冰欺。不改柯条畅。贞白重寒芳。飘零亦自香同时被掳多少女子。止有我每保身完节。。羞随红紫向东风放。
一江风
作者：郑若庸
朝代：明
体裁：曲

旦：冻云黄。野庙澄江上。风撼潮声响。叹孤踪流转西东。似断梗随漂浪。京兆果存亡。双眉锁恨长丈夫。你便见了我呵。容貌不比往日。。这花容不比前日样。
一疋布
作者：郑若庸
朝代：明
体裁：曲

净上：都将帅。拥兵权。四郊已晏然。谋谟谈笑酒尊边。腰间斗印悬。
一盆花
作者：郑若庸
朝代：明
体裁：曲

丑：好怪你心怀残忍。似猩猩能语。狼子难驯你这女儿近钱时。见你何等哄他。。若醴甘言总非真。成家钱树还忘本。合：荣衣正新。舞衣又尘。看取青春寂寞。雀网闲门。
一盆花
作者：郑若庸
朝代：明
体裁：曲

净：葬法传来多准。把撼龙神术。颠倒乾坤你。蝮毒天教一生贫。牛眠自秘前冈稳合前。
一盆花
作者：郑若庸
朝代：明
体裁：曲

占：敝盖难教心忍。想真娘空望。三尺孤坟。吊客青蝇任为邻。亲肤蝼蚁从相溷合前。
丁小山赴浙东藩幕值余清泉赋别
作者：郑若庸
朝代：明
体裁：七言绝句

清秋卫水汎楼船，京国逢君已十年。漫对绿尊悲白发，天涯去住一凄然。
七娘子
作者：郑若庸
朝代：明
体裁：曲

男儿未遂平生志。在穷途有谁怜济。学业三冬。鹏程千里。也知终是青云器。
三台令
作者：郑若庸
朝代：明
体裁：曲

小旦：绣帏香閤豪奢。何以中林兔罝。暗里自伤嗟。又还恐打草惊蛇。
三学士
作者：郑若庸
朝代：明
体裁：曲

丑：待价藏珠未可轻。一朝持献明廷。碧山肯为移文耻。白马终看奉诏行。合：饮饯临岐心耿耿。归来后喜气生。
三学士
作者：郑若庸
朝代：明
体裁：曲

旦：阀阅蝉联知有幸。扶摇好荐鹏程。当思贻谷三槐在。莫负还乡驷马行。合：饮饯临岐心耿耿。归来后喜气生。
三学士
作者：郑若庸
朝代：明
体裁：曲

生：青镜孤鸾愁舞影旦：官人须是频频寄书。生：书封雁足难凭。怜余尚惜牵衣别。慰子终朝佩印行。合：饮饯临岐心耿耿。归来后喜气生。
上林春
作者：郑若庸
朝代：明
体裁：曲

外：明镜无尘。朱丝恒直。南宫里已看彻棘。英雄济济跄跄。多少青霄门客。
下山虎
作者：郑若庸
朝代：明
体裁：曲

生：嵯峨莲宇。灿烂银妆。还璧惭无计。宵閒玉堂。学不得李愬功成。到做袁安卧僵。远望。思归心易伤。百感空悲壮。令人断肠。何况山川非故乡。
不是路
作者：郑若庸
朝代：明
体裁：曲

外：心急行迟。两足龙钟怯路岐。重门闭呀。可怜可怜。。京华游子未言归。外叩门介旦：自生疑。忽惊小犬迎人吠。恐有泥金报喜知。春英。我与你门前一看。见外介：呀。元来春英父亲秦禄。你如何这等慌张外：老夫人使小人来报小姐。。忙传意。一朝祻起萧墙里。疾当回避。
不是路
作者：郑若庸
朝代：明
体裁：曲

旦：听说魂飞。鼠顾狼奔是怎的外：小姐不知。张安国谋杀耿元帅。投了金邦。掳掠山东。将到钜野了。。胡尘起。中原血战已纷披。丑：拥旌旗。渔阳鼙鼓喧天地。及早藏形远祸机。旦悲介：空挥泪。萍踪梗迹将安寄。此生何济。
东瓯令
作者：郑若庸
朝代：明
体裁：曲

他苞桑懈祸机伏。百战雄图归箭镞。邯郸富贵今何许。炊黍早先熟。合：军门如堵弛房箙。左袒尽归属。
东瓯令
作者：郑若庸
朝代：明
体裁：曲

末：看输赢势几终局。未策云台先鬼录。螗螂贾却鸣蜩勇。黄雀已相逐。合：军门如堵弛房箙。左袒尽归属。
丹凤吟
作者：郑若庸
朝代：明
体裁：曲

净：情如撒沙。耻如出胯。风流子弟光光乍。甘尽苦来。做场话靶。
么
作者：郑若庸
朝代：明
体裁：曲

你则与荷锸刘伶争较些。每日价耽图曲蘖。谁知道慇勤呵杯酒有弓蛇。占：这样人弄得个死无葬身之地。小旦：只索向海藏龙宫寻地穴。便是你高封马鬣。不枉了风流浪子自差别。
么篇
作者：郑若庸
朝代：明
体裁：曲

丑：汹汹吞鲸。纷纷斗蚁奈飘零荡絮东西。触景更成悲。徒有金屏绣幌。怎免得茂林荒隧。为问干戈清偃。知何日再得旋归。
二段鲍老催
作者：郑若庸
朝代：明
体裁：曲

绳枢贱贫。分柴桑终淹此身。一朝发轫。向枫陛躬逢湛恩。康庄逸足骅骝迅。平生伏枥堪纾忿。看文章贵。五色丝。天机锦。十年窗下无人问。合：声名一日天下闻。男儿到此真豪俊外。
二段鲍老催
作者：郑若庸
朝代：明
体裁：曲

藏珠席珍。际亨嘉堪为凤麟。拔茅汇进。奉天语方传帝阍。神鱼烧尾轰雷奋。从前谢却泥沙困。看头颅异。清路尘。依龙衮。还抒经济胸中蕴合前丑。
二郎神
作者：郑若庸
朝代：明
体裁：曲

罹灾眚。叹三年把身拘坎阱。念修短荣枯皆已定。要成仁取义。鸿毛视死何轻古来烈女。多少慷慨杀身的。。刎颈投崖心耿耿。谁待去偷全首领。烈铮铮。史书上教人永播芳声旦。
五供养
作者：郑若庸
朝代：明
体裁：曲

兵戈冗冗。目断枌榆。谩有新丰。末：王大人离乡几时了。生：一官方结绶。三载困飞蓬。风尘故园。荆棘空悲丘垄。末：府中更有何人。生：耦耕惭冀缺。举案忆梁鸿。末：元来有夫人在宅。生：为问柴桑。几时归咏。
五供养
作者：郑若庸
朝代：明
体裁：曲

节旄初拥。铜虎承恩。保障山东。反戈惊内讧。玉帐殒元戎。生云：那张安国后来如何末：他杀了耿节度。投了那金邦。。称臣委质。狐鼠方私荣宠下官一向卧疾家居。。未抒袁粲志。徒抱伍员忠幸喜得请于朝。。阊阖天阍。已传丹凤生。
五方鬼
作者：郑若庸
朝代：明
体裁：曲

净：只为风流命先殒。鸱夷稔怨越江滨。厚地茫茫将雪愤。申生得请下天阍。
五方鬼
作者：郑若庸
朝代：明
体裁：曲

破浪凌波步来紧。灵旗倏忽转风云。孽自人兴谁管得。还教诅楚悔嬴秦。
五更转
作者：郑若庸
朝代：明
体裁：曲

丑：夜气清。天坛爽。空虚转彗光。沈幽早冀沾明贶。甘露来苏。骄阳方亢。兵刃锋。道路尘。今无恙。家园桃李悲沦丧。望神明保佑。早早还乡。合：纵好他山。不如穷巷。
五更转
作者：郑若庸
朝代：明
体裁：曲

旦：礼碧空。拈黄壤。斋心致恳详。回生草露昭灵响。南北干戈。相持鹬蚌。鹦鹉笼。翡翠囚。今无恙。鸾钗未合还凝望。望神明保佑。未知丈夫存亡下落。合：生不同衾。死当同葬。
人月圆
作者：郑若庸
朝代：明
体裁：曲

休纵肆。仓卒心携贰。簧口无端生棘刺。末：小人怕官人被这泼贱。误了功名大事。生：胸中礼乐三千字。蛟龙涸辙时不至。从今去。好缄喉舌。且自深思。
人月圆
作者：郑若庸
朝代：明
体裁：曲

末：鸿鹄志。久戢冲霄翅那娼妓呵。。花柳心情浑似纸如今官人还有银子。他这等奉承。。黄金散尽相轻视。生：他不哄我。待我再试看。末：百丈渊泉难历试。从今去。须防钩饵请自深思生怒介。
代人寄远
作者：郑若庸
朝代：明

病骨经秋强自持，寒条飞叶费相思。可怜陌上垂杨树，不似君来系马时。
似娘儿
作者：郑若庸
朝代：明
体裁：曲

生：怀抱易悲凉。寻翠馆暂且徜徉。玉人家近天街上。门庭似水。笙歌竞沸。笑语生香。
侥侥令
作者：郑若庸
朝代：明
体裁：曲

净：莲花红烛影。占：铁拨紫槽声。合：一任履舄交争竞。香雾转冥冥。云锦屏。
侥侥令
作者：郑若庸
朝代：明
体裁：曲

生：檐牙斜日暝。小旦：帘额晚风轻。合：看湖上好风一带青来迥。新月上山城。天际明。
光光乍
作者：郑若庸
朝代：明
体裁：曲

丑上：生不荷锄犁。触处落便宜。算来都只为蝇头利。受尽了他人閒呕气。
光光乍
作者：郑若庸
朝代：明
体裁：曲

净：宝炬照蛾眉。花蕊亚帘衣。日高丈五时方才起。鹦鹉忽传声闻客喜。
六么令
作者：郑若庸
朝代：明
体裁：曲

丑：燕姬赵女。小桃红深护幽居。烟霓被服总明姝。调绿绮。待相如。合游缰且问章台路。
六么令
作者：郑若庸
朝代：明
体裁：曲

末：干戈多故。恐田园已就荒芜。也胜花柳满皇都。须念取。咸焚如。合桂枝莫误青云路。
六么令
作者：郑若庸
朝代：明
体裁：曲

生：琼楼绀宇。称春风笑语驩呼金塘秋水映红蕖。迷下蔡。竟何如。合紫骝嘶向平康路。
刬锹儿
作者：郑若庸
朝代：明
体裁：曲

丑：生惭污迹同蝇黾。死留香骨兰荃。红炉任百�。真金自坚。合旦：貔貅在前。从教血溅。匪石吾心。休思再转。
刬锹儿
作者：郑若庸
朝代：明
体裁：曲

净：春红自破桃花面。杀青谁纪柏舟篇。蛾眉逐征战。空悲少年。你若从了我。无限富贵。合：瑶阶上仙。金屏妙选。离黍秋风。休思故苑。
刬锹儿
作者：郑若庸
朝代：明
体裁：曲

旦：堂堂頍弁英雄汉。好施巾帼比红颜。净：他到骂我似妇人。旦：忘雠作鹰犬。偷生苟延。净：我十万雄兵。害你一妇人。有何难处。丑合：貔貅在前。从教血溅。末：娘子。回心罢。旦：匪石吾心。休思再转。
刬锹儿
作者：郑若庸
朝代：明
体裁：曲

末：头颅秃发如阗产。争教蜀女且从桓。浮生疾飞电。何妨二天合净：你不见我许多姬妾。。瑶阶上仙。金屏妙选。离黍秋风。休思故苑。
刮鼓令
作者：郑若庸
朝代：明
体裁：曲

乾坤久战氛。叹黄图已陆沈。江左偏安如黑子。九鼎相将睨楚人。外：只恐壤地褊小。不能兴复。生：百里可行仁。包羞为痛。衣冠左衽。愿吾皇宵旰法惟勤。念太康一旅再兴殷。
刮鼓令
作者：郑若庸
朝代：明
体裁：曲

宣神武播闻。作鹰扬须虎臣。敌忾执俘仍辟土。可乏长城细柳军命将得人。则邦家奠枕。。国命此攸存。分符授钺。当专委任。愿吾皇推毂早咨询。念周宣方叔建殊勋。
刮鼓令
作者：郑若庸
朝代：明
体裁：曲

贞庶尹秉钧。亮天工弼一人。看论道经邦廊庙。进退贤愚乂我民宰相得人。则天下不劳而治。苟非其人。民受其殃。。治乱岂无因。人情梦卜。前闻未泯。愿吾皇睿鉴别莸薰。念成汤伊尹学而臣。
刮鼓令
作者：郑若庸
朝代：明
体裁：曲

鸾舆陷虏尘。竟号弓塞月昏。空梦断长陵坏土。朔漠当悲杜宇春当时二三执政。立议和好。因循忘战。。庙议主和亲父母之仇不共戴天。兄弟之仇不反兵。。与毡裘戴天。神人共愤。愿吾皇薪胆幸留神。念齐襄九世恨犹伸。
剔银灯
作者：郑若庸
朝代：明
体裁：曲

丑：江沱贱生何所系。托唇齿存亡依倚。完名未必论葑菲。也不愧郑玄家婢合前旦。
剔银灯
作者：郑若庸
朝代：明
体裁：曲

旦：遭厄运王纲废坠。逐胡马三秋转徙。流离分作他乡鬼。学令女全贞自劓合前。
剔银灯
作者：郑若庸
朝代：明
体裁：曲

自当日龙门抱耻。怯韦布周南留滞。颠危恨落烟花计亏这吕公济我。。喜三策同登贾谊。合：含悲。相看陨泪。把愁闷从前尽洗。
剔银灯
作者：郑若庸
朝代：明
体裁：曲

衔王命山阳战垒。蹈虎尾几遭咥噬。一朝抚剑除凶秽。赏介子功高莫比合前旦。
北寄生草
作者：郑若庸
朝代：明
体裁：曲

小旦：河阳县栽花客。丑：是好一个潘安。小旦：锦官城题柱郎丑：好个相如。小旦：山公立志多豪放。张良举足分刘项。苏秦唾手为卿相。这相逢不似楚襄王。怕思归学了陶元亮。
北庆宣和
作者：郑若庸
朝代：明
体裁：曲

撼动天关与地轴。到处收复你只看那。血战韩彭在何许。势与命欤。
北得胜令
作者：郑若庸
朝代：明
体裁：曲

乱纷纷插羽晓驰书。急争争张弦夜鸣镞。净：还见甚么。末：骤昏昏四下里尘头聚。净：这是车骑来了。末：闹喳喳林端鸟雀呼。净：莫不是有伏兵。你见他多少军马。末：密匝匝的征车。扑通通不住价喧鼙鼓净：有步卒么。末：猛赳赳武夫净：有多少旌旗。。远悠悠旆旃呵想你趁逐。
北折桂令
作者：郑若庸
朝代：明
体裁：曲

净：我爱杀那陶潜五柳疏疏。柳下东篱。多少黄菊。直待要迷却诗魔。勾将酒债。掷了兵符问甚么。台筑就风云双毂。赋裁成华藻三都。谩问贤愚。那论赢输俺如今呵。。急待悬车。谢却居诸。
北新水令
作者：郑若庸
朝代：明
体裁：曲

净：龙争虎斗几年馀。解征鞍华山归牧。手中持玉节。腰下佩金鱼。脱却戎服。把貔貅暂停驻。
北水仙子
作者：郑若庸
朝代：明
体裁：曲

一生身怪两轮忙。半颗丹成九转长。十年梦觉三尸放。问黄婆知未忘。把离龙坎虎能降。腹内婴儿长。胎中婉女藏这事成了呵。。白日翱翔小旦。
北水仙子
作者：郑若庸
朝代：明
体裁：曲

白铜除铁转晶光。锡软还知缩货强。逢铅脱皂成真相。试倭铅金白黄。打红茆不犯砒礵。草汞乾来易。灵砂母不伤这事成呵。。直甚千箱。
北沈醉东风
作者：郑若庸
朝代：明
体裁：曲

外扮癸灵神上：清虚殿蛟鲸静守。水晶宫鱼鳖分。鳌山日月幽。虾岛乾坤久。结楼台蜃气常浮俺呵。致雨兴云甚时休小子做。三百六鳞虫贯首。
北清江引
作者：郑若庸
朝代：明
体裁：曲

蓬莱五城游半饷。回首遥天上。青蛇袖里藏。白鹤云中放。乾坤一壶春自广。
北络丝娘煞尾
作者：郑若庸
朝代：明
体裁：曲

末：俺这里片时间扬威奋武管教他。一霎时地缺戕破斧。
北醉扶归
作者：郑若庸
朝代：明
体裁：曲

占：獭髓添微绛生：是像个邓夫人。。梅瓣贴宫妆生：是像个寿阳公主。。檀屑餐来玉体香生：绿珠也不及他。。行踹金莲上生：正好比着潘妃。。谩说道临邛夜亡。生：好个文君。占索把章台傍。
北醋葫芦
作者：郑若庸
朝代：明
体裁：曲

饶你有黄金盛满车。到得来似汤浇雪。谁教你有钱儿全不想没时节。你贪着凤枕鸳衾锦绣叠。换得个鹑衣百结。这的是下场头受用好豪杰。
北雁儿落
作者：郑若庸
朝代：明
体裁：曲

末：冷飕飕霜芜蘼绿汀。阴惨惨风叶酣红树。忽律律星驰一道尘。愁黯黯夜走千山路。
北鸳鸯煞
作者：郑若庸
朝代：明
体裁：曲

末：辛监军妄奏南朝主。净：元来辛弃疾那厮一个领兵。末：降皇宣恼杀张安抚。净：他几时过淮。末：十万雄兵即时飞渡净：他那里有甚么阵势韬略。。管甚么阵列风云。韬略谙龙虎。净：他军马到那里。末：未捣幽燕。直待要收东鲁须索是。张武旆。建牙纛。及早辕门戒戎伍。
南倒拖船
作者：郑若庸
朝代：明
体裁：曲

丑：占旸雨。相孤虚。相孤虚。兵家神变在须臾。在须臾。设伏疾趋乘隘险。马陵万弩定先储。定先储合前。
南倒拖船
作者：郑若庸
朝代：明
体裁：曲

严部伍。选征徒。选征徒。登城奋臂且高呼。且高呼。纵有如云千万旅。长平战骨尽教枯。尽教枯。合：学取中山张刺史。乌丸戈甲混舆图。
南倒拖船
作者：郑若庸
朝代：明
体裁：曲

末：乘胜去。袭皇都。袭皇都建瓴南下好长途。好长途。一拔金城如压卵。逡巡衔璧出降车。出降车合前。
南海棠春
作者：郑若庸
朝代：明
体裁：曲

生：真成蹈海流。不似乘桴叟。
卫水离歌
作者：郑若庸
朝代：明
体裁：七言绝句

天涯何处客愁新，浊酒初酣欲问津。莫道三秋归计晚，尊前犹有未归人。
又
作者：郑若庸
朝代：明
体裁：曲

湖上花船日日来。黄金散尽不曾回。多少人家倾废去。只有梢公不走开。
双劝酒
作者：郑若庸
朝代：明
体裁：曲

净：烟花户庭。风尘心性。张郎不成。李郎不应。十人见我九人憎。羞杀我一貌倾城。
吴小四
作者：郑若庸
朝代：明
体裁：曲

丑：风又狂。雪又斜。邻家无酒赊。忽听弦歌在那些。望却朱楼近狭邪。何妨驻小车。
吴歌儿
作者：郑若庸
朝代：明
体裁：曲

净：南高峰相对北高峰。十里荷花九里红。水面金鱼无尽数。不如湖上做梢公。
哭虔婆
作者：郑若庸
朝代：明
体裁：曲

净：寻花问柳。轻尘飞溜。文君非偶。颜渊不寿。小旦：无聊莫傍鬼门愁。有言直向龙宫奏。
唐多令
作者：郑若庸
朝代：明
体裁：曲

旦丑上旦：游子久忘归。伤心泣蕙帏。丑：远书无雁到天涯。尽日阑干独倚。情默默。意悽悽。
啭林莺
作者：郑若庸
朝代：明
体裁：曲

丈夫呵。和伊结发同死生你如今呵。。存亡尚自难明我便先死了呵。。在九地黄垆须待等。只怕似从前玉玦无凭。真成薄命罢罢。纵然地下不能见你。。也落得个不亏名行。泪盈盈。料此身终天抱恨幽冥。
啼莺儿
作者：郑若庸
朝代：明
体裁：曲

鱼肠出匣风雨鸣想你铸时节呵。。雄雌跃冶曾并。奈一朝分影丰城也还同我孤另我想子胥文种。这等忠贤。不免镯镂之厄。何况于我。。便镯镂沾濡血痕剑呵。。要学你心肠刚硬徐君爱季札之剑。悬于墓上。我要你为殉。那得葬所。。想青萍。高悬宰树。何处是佳城。
四边静
作者：郑若庸
朝代：明
体裁：曲

凭陵冒顿真勍敌。楼船久无绩。城下旧盟寒。栾盈几时释合前外。
四边静
作者：郑若庸
朝代：明
体裁：曲

外：清秋净练方澄碧。烟空楚天夕。一举困曹瞒。周郎有奇策。合：旌旗偃抑。藏机遁迹。沙渚月明寒。扁舟定谁识。末：悲风野树生萧瑟。衔枚枕长戟。半渡击龙且。淮阴已先得合前做移舟伏睡科。
四边静
作者：郑若庸
朝代：明
体裁：曲

生：天池彩凤双飞翼。安能止荆棘。许国有葵心。苌弘血同赤合：临安帝邑。长江限隔。归去节毛零。相将鬓丝白。
园林好
作者：郑若庸
朝代：明
体裁：曲

外：厌藜藿曾同釜铛。饱公餗今馀豆登。始信荣枯前定。都将相。拜公卿。都将相。拜公卿。
园林好
作者：郑若庸
朝代：明
体裁：曲

生：念昔日鱼龙未明。论物色尘埃可轻多感老丈。。引手直从渊阱。怀厚德。敢忘情。怀厚德。敢忘情。
夜行船
作者：郑若庸
朝代：明
体裁：曲

占旦小旦同上占：乳燕初飞华屋迥。花事罢尚有残莺。小旦：蕙叶翻风。槐阴匝地。合帘幕昼长人静。
夜行船
作者：郑若庸
朝代：明
体裁：曲

生：梦揽乡魂常不定。红閤外小妇调筝。宿酒醒人。残花惊眼。底是沈郎多病。
大环著
作者：郑若庸
朝代：明
体裁：曲

外：信圭璋成器。信圭璋成器。困厄涂泥。洛阳花误他攀月桂。向桐冈已忘鸾凤栖。逆耳言犹记。青云自梯。服狐裘未把绨袍委。前羞尽洗。在穷途顿教增赤帜合前。
大环著
作者：郑若庸
朝代：明
体裁：曲

旦：念时丁颠沛。念时丁颠沛。触犯危机。值豺狼此身遭累系。誓柏舟矢心不再移。效死成仁义。泉台又回。盼家山有路归无计。遐方毕轨。扫昏蒙日月重开霁合前。
大环著
作者：郑若庸
朝代：明
体裁：曲

末：想鲸鲵吞噬。想鲸鲵吞噬。窃弄潢池。痛贞良屏藩遭覆坠。恨奸雄枳棘成蔓滋。攘袂操戈起。张皇义旗。仗天威一战清边鄙。崆峒剑倚。殄群凶已得功名遂合前。
大环著
作者：郑若庸
朝代：明
体裁：曲

生：仰三槐华裔。仰三槐华裔。奕叶生辉。念弓裘在吾当力继。恨无良自速身阽危。知过不能悔。天风借吹。去尘埃通藉金闺里。从今流美。尽忠贤。不遣家声坠。合：此生何幸。否复屯亨。玉玦欢重会。丹书再锡。封衔湛露皆沾霈。赫耀已无比。
大迓鼓
作者：郑若庸
朝代：明
体裁：曲

丑：怜伊乳尚留。笑黔驴无技。辽豕堪羞。外：他是饱学君子。不可粗卤。丑：想仲尼亦似忘家狗不信你这样人做官。。也难知雕鹗解横秋。黄口无知。令人怨尤。
大迓鼓
作者：郑若庸
朝代：明
体裁：曲

外：君言且莫雠。他辙鱼方困。器鼠难投小哥不要反了面。。想买臣衣锦归白昼。也须知覆水难收。得失由天。何须怨尤。
大迓鼓
作者：郑若庸
朝代：明
体裁：曲

生：衣冠似沐猴。肯嫌牛后。惯逐蝇头。纵苏张得志悬河口。也争知天道如钩。鬼蜮无端。令人怨尤。
奈子花
作者：郑若庸
朝代：明
体裁：曲

外：统熊罴万骑天兵。度山川古碛分营。藏机蓄锐。歼夷鸮獍。张九伐庙谟先定。合：且须听。把功业早铭钟鼎。
奈子花
作者：郑若庸
朝代：明
体裁：曲

末：看雕戈镂甲峥嵘。尽褰旗斩将豪英。腥膻群丑。一朝戡定。试七擒运筹决胜合前末。
女冠子
作者：郑若庸
朝代：明
体裁：曲

外上：鹔鹴裘冷。凄风淡日边城。破垒残营。黄沙白草。但闻断角悲笳相应。末：彤庭今得请。更喜方叔桓桓。千里提兵。合：为看宣威神武。阃外一声将军严令。
好姐姐
作者：郑若庸
朝代：明
体裁：曲

小旦：那时侨居上京。娘和女相依形影。旦：你妈妈怕也老了。小旦：风鬟云鬒。今来鬓已星。合：知忻庆。山河破碎多萍梗。骨肉相逢眼自青。
好姐姐
作者：郑若庸
朝代：明
体裁：曲

新增合：绿茵尽摘不留。且莫惜明年难茂。柔枝嫩叶。多应人采揪。轻舒手。罗裙宽褪腰肢瘦。低处相攀云鬓蔸。
好姐姐
作者：郑若庸
朝代：明
体裁：曲

旦：忆从金舆远征与你妈妈两个。。连枝上分开双柄姐姐。你那时才有一岁儿。。娇香稚蕊。今看玉树成。合：知忻庆。山河破碎多萍梗。骨肉相逢眼自青。
好姐姐
作者：郑若庸
朝代：明
体裁：曲

生：远居金乡古城。旦：好好。元来是山东人。几时到来的。生：探上国出墙红杏。旦：姐夫是前年科举来。想是包了我家大姐。生：青楼梦觉。今将系赤绳。旦：且喜取了大姐。正是一家骨肉。合：知忻庆。山河破碎多萍梗。骨肉相逢眼自青。
字字双
作者：郑若庸
朝代：明
体裁：曲

丑：我每生长在京华。豪富。破袜破帽破衣裙。无裤。朝朝赶趁受驰驱。没路。开张大口似鲇鱼。吃醋。
孝顺歌
作者：郑若庸
朝代：明
体裁：曲

末：风尘起。兵刃横。狼吞蚕食多战争小人到家里呵。只见。鸟雀遍榛荆。人民异乡井。生：娘子在那里末：那时兵火满城。人家都四散逃难。。抛家远征。生：到那里去。末：蚕尾山中。鹪鹩栖定。生：蚕尾山住下又何如末：其时海水汎涨。一山人民。多遭漂没了。俺家娘子呵。便是。渐水忘符。垫溺将安拯。生做惊介：有这等事。末：肠刀断。泪雨零不要说小人。便做那。春燕归不识旧门径。
孝顺歌
作者：郑若庸
朝代：明
体裁：曲

生：神先丧。心暗惊。终天抱痛悲九京妻呵。你。留玦未渝盟。凌波叹孤影。番成画饼。花诰鸾封。已虚恩命我如今呵。。便舟楫商家。奈苦海波千顷。肠刀断。泪雨零。怅怀沙夜台永。
宜春令
作者：郑若庸
朝代：明
体裁：曲

外净上：忆当年汗马劳。矢石间功成建旄。维藩隆委。犹惭颇牧营边徼。扫寇雠玉辂重归。奠邦家金瓯还保。合：方显事君以忠。史书垂耀。
宜春令
作者：郑若庸
朝代：明
体裁：曲

遍清淮秋已高。乱悲笳边风怒号。胡儿铁骑。莫教牧马沙场草。立战功须要搴旗。壮军声何妨增灶合前外。
宝鼎儿
作者：郑若庸
朝代：明
体裁：曲

占：凡事作过从前。今日齐来没兴。
宝鼎现
作者：郑若庸
朝代：明
体裁：曲

占：骨肉骤见天涯。相逢反生悲哽。
宝鼎现
作者：郑若庸
朝代：明
体裁：曲

外：蛟龙终自飞腾。富贵逼人难并。
少年游
作者：郑若庸
朝代：明
体裁：曲

生：朱甍画栋。雕墙峻宇。江树应参差。小旦：誓海盟山。金钗钿合。相同语恩私。
尾声
作者：郑若庸
朝代：明
体裁：曲

合：千金莫惜供醅酿。对景逢时欢畅。来日阴晴未可量。
尾声
作者：郑若庸
朝代：明
体裁：曲

天南故国徒神往。隔盈盈一水正相望。何事折苇难航。
尾声
作者：郑若庸
朝代：明
体裁：曲

归期约在春深后。夏日初临愿未酬。空使妆台人自忧。
尾声
作者：郑若庸
朝代：明
体裁：曲

微躯莫惜沙场老。看破竹先声传噪。办取忠真答圣朝。
尾声
作者：郑若庸
朝代：明
体裁：曲

惜芳辰。耽馀景。西陵先有月华生。好向津头问去程。
尾声
作者：郑若庸
朝代：明
体裁：曲

莫教北海来清夜。嘱付顽童记者。为道东篱醉了也丑怒骂净闹介净。
山坡羊
作者：郑若庸
朝代：明
体裁：曲

夜迢迢圜扉人静。气萧萧桁杨秋冷。露濛濛月轮半明。昏惨惨照我形和影。旅雁征。嘹嘹入塞声昔人曾托雁足传书。如今纵寄得书呵。。长安荡子居无定。怕泪血空缄素帛行。合：浮生。春来薄似冰。离情。秋来叶又零丑。
山坡羊
作者：郑若庸
朝代：明
体裁：曲

恨绵绵鸾分青镜。心怨怨瓶沈深井。语凄凄閒阶候蛩。幽寂寂一室如悬罄。魂暗惊。谁家砧杵鸣想这时节寒衣都成了。我官人呵。。天涯正切无衣咏。肯信寒衣寄不成合前丑。
山桃红
作者：郑若庸
朝代：明
体裁：曲

飘风密雪。独夜空江。浮玉荒寒嶂也。古渡渔灯起。野色正苍苍。混霄壤。入微茫。说谩鹤氅游。驴背吟。羔儿帐也。何似忠臣遥海上。叹身世颠危。触景可沾裳。
山花子
作者：郑若庸
朝代：明
体裁：曲

丑：六郎玉貌悲游辇。亭亭翠盖田田。走骊珠圆明露旋。鲛人夜泣重渊。合：比名花青蛾少年。千钟美酒供笑喧。红颜萎谢空自怜。不信天台别有神仙。
山花子
作者：郑若庸
朝代：明
体裁：曲

净：若耶溪上春风面。倾城一笑嫣然。水沈微霓裳乍搴。江妃罗袜蹁跹。合：比名花青娥少年。千钟美酒供笑喧。红颜萎谢空自怜。不信天台别有神仙。
山花子
作者：郑若庸
朝代：明
体裁：曲

占：宸游画旃。太液新妆遍。宫衣巧妒双鸳。反魂香谁留可怜。还看解语婵娟。比名花青娥少年。千钟美酒供笑喧。红颜萎谢空自怜。不信天台别有神仙。
山花子
作者：郑若庸
朝代：明
体裁：曲

小旦：风回沼边。忽度桃花扇。冷香飞上诗篇。剪黄金葳蕤斗。妍玉奴徐步阶前。合：比名花青娥少年。千钟美酒供笑喧。红颜萎谢空自怜。不信天台别有神仙。
川拨棹
作者：郑若庸
朝代：明
体裁：曲

好学成都驷马行。看列戟门墙光彩生。念一家寥落晨星。怕彭泽归无稚子迎。合：越教人百感增。越教人百感增。
川拨棹
作者：郑若庸
朝代：明
体裁：曲

末：叹义侠真堪敬。愧炎凉生俄顷。生：自衔恩骨镂心铭。元振从今有令声。合：这相逢眼倍青。这相逢眼倍青外。
庭前柳
作者：郑若庸
朝代：明
体裁：曲

末：血滓太阿铓。看腥污髑髅囊。子龙浑义胆。许楮有刚肠合前。
庭前柳
作者：郑若庸
朝代：明
体裁：曲

生：岐路正亡羊。喜津口出鸣榔。函关人已去。汉阙道何长。合：片帆冲巨浪。正彷徨。问何如访戴行藏。
御林莺
作者：郑若庸
朝代：明
体裁：曲

操持久。卧起并。幸无他豹虎撄。不堪长别添悲哽不是我弃了你。。将成令名。须拚此生。蜉蝣那得延俄顷。恨难平。山头化石。只作望夫形。
忆多娇
作者：郑若庸
朝代：明
体裁：曲

丑：你言剀切。我心断绝。捐躯有志坚比铁。拚青冢孤魂悲沙月。合：死殉全节。看虞姬剑血。
忆多娇
作者：郑若庸
朝代：明
体裁：曲

丑：身陨越。家破灭。无瑕白璧安肯涅。效北海累臣甘毡雪。合：死殉全节。看虞姬剑血。
忆秦娥
作者：郑若庸
朝代：明
体裁：曲

丑：新霜初入衣裳冷。荒鸡叫断惊魂醒。天色明了。见旦做诡介：呀。小姐苏醒了。旦醒介旦：惊魂醒。梦中神语。分明昭应。
忆秦娥
作者：郑若庸
朝代：明
体裁：曲

旦上：神不定。秋声到夜偏难听。丑：偏难听。酣风战叶。萧萧相应。
急板令
作者：郑若庸
朝代：明
体裁：曲

外：仰苍天照临罔私。布忱悃神明鉴兹。望云軿降此钜野秀才王商。东京信女李娟奴。同寓临安。他两个。瑚琏青衿。粉泽红儿。洒酒刑牲。特荐瑶卮。合：申盟约歃血丛祠。如在上。俨来斯。
急板令
作者：郑若庸
朝代：明
体裁：曲

小旦：念妾身蒲质柳姿。羞自逞残膏弃脂。愿婚姻迨时。愿婚姻迨时。萝茑青春。早附松枝。绣幕红窗。绝胜牵丝。生：王便。取歃血盘来。末：在此了。小旦歃血介：妾身若负王商。有如此血。合：申盟约歃血丛祠。如在上。俨来斯。
急板令
作者：郑若庸
朝代：明
体裁：曲

末：我东人虹蜺吐辞。瑞世宝甘泉紫芝望大圣佑我东人。去邪归正。。倘刻意师资。谈笑风云。鸿渐台司。莫谓青蝇。使白璧瑕疵。合：申盟约歃血丛祠。如在上。俨来斯。
急板令
作者：郑若庸
朝代：明
体裁：曲

生：彼姝子颜如务施。久缱绻曾无怨咨。心中自思。小旦：只怕老母多索聘财生：阻隔好事。三斛明珠。肯恤高赀小旦：神圣在。不可心变。。江汉朝宗。百折东之。生歃血介：小生若负娟奴。有如此血。合：申盟约歃血丛祠。如在上。俨来斯。
惜奴娇
作者：郑若庸
朝代：明
体裁：曲

天堑钱塘。泻沧溟千里滥觞。非妄分洪�。带束禹门岩障。遐想。罔象神奸。水伯冰姨。乘波吞浪。合：凝望。想赤实自流萍。得似楚人曾赏小旦。